text:
Dagiti Botante
Panagbotos iti Hawaii (Voting in Hawaii)
DAGITI ELEKSION PRIMARIA & HENERAL
Iti tunggal tawen a mabalin a magudua nga awan surokna (even numbered year), angayen ti Estado ti Hawaii ti eleksion primaria iti maikadua a Sabado ti Agosto ken ti eleksion heneral iti umuna a Martes kalpasan ti umuna a Lunes ti Nobiembre. Maangay dagiti eleksion tapno mapili dagiti agtugaw kadagiti opisina a Pederal, Estado, ken County ken mangited iti gundaway tapno mapagbobotosan dagiti nadumaduma a saludsod.
Ang-angayen ti Hawaii ti maysa-a-partido nga eleksion primaria. Ti eleksion primaria ket maysa a proseso ti nominasion a pakapilian dagiti kandidato a mangirepresentar iti bukodda a partido politikal iti eleksion heneral. Sika, ti botante, ti agpili kadagiti kandidato iti partido wenno preperensia politikal a pilim. Ti pilim a partido politikal ken dagiti kandidato ket agtalinaed a sekreto.
No agbotoska iti primaria, masapul a pumilika laeng iti maysa a partido politikal, ken ibotos laeng dagiti kandidato iti babaen dayta a partido politikal. No adda ibotosmo iti ruar dayta pilim a partido politikal wenno mangibotos iti ad-adu ngem iti bilang ti kandidato a maipalubos a para iti dayta a takem, saanto a mairaman a mabilang ti botosmo.
Mabalin nga agbotos amin a botante kadagiti espesial nga awan partidona a takem a mabalin a mairaman iti eleksion primaria para iti Opisina Dagiti Pakaseknan ti Hawaii (Office of Hawaiian Affairs) ken kadagiti opisina ti County (mayor, prosecuting attorney, kameng ti konseho). Mabalin a pilien dagiti botante dagiti kayatda a kandidato para kadagitoy a takem uray pay ania ti pinilida a suportaran a partido politikal.
Iti eleksion heneral, mabalin a pumili dagiti botante manipud kadagiti kandidato a nainominar iti eleksion primaria. Mabalin a botosam ti pilim a kandidato nga addaan wenno awanan iti partido.
Kas nayonna, mabalin a maangay dagiti espesial nga eleksion para kadagiti dadduma a bakante a puesto a saan a mabalin a maigiddan iti eleksion primaria wenno nasional. Awanan ti Hawaii kadagiti probision a para iti panangibotos iti kandidato nga awan ti naganna iti balota (write-in voting) ken saan a mangang-angay iti primaria presidensial.
PANAGBOTOS babaen TI KOREO ITI SAPASAP NGA ESTADO
Mangrugi kadagiti Eleksion inton 2020, maiwayatton dagiti eleksion iti Hawaii babaen ti koreo. Amin a rehistrado a botante iti Estado ti Hawaii ket automatikonto a mapatulodan iti balota babaen ti koreo iti adres nga impanda iti rehistrasionda a kas botante. Awanton ti maituding a presinto a papanam a pagbotosam iti Aldaw ti Eleksion.
Dagiti balota a naaramat a pagbotosan ken mabalin a maisubli babaen ti koreo wenno sika a mismo ti mangited iti lugar a pagipanan nga intuding ti makasakup kenka a Dibision ti Eleksion ti County (County Election Division).
Kas nayonna, maikkan iti pagpilian dagiti botante a mapan agbotos a personal iti maysa a sentro ti pakaserbian ti botante (voter service center). Dagiti sentro a pakaserbian dagiti botante ket idiayada pay ti nanam-ay a panagbotos ti botante iti isu met laeng nga aldaw a panagrehistrona.
REHISTRASION TI BOTANTE
Tapno makabotos kadagiti eleksion iti Pederal, Estado, wenno County, masapul nga agrehistro nga agbotos dagiti kualipikado nga umili.
Dagiti kualipikasion tapno makapagrehistro nga agbotos:
- Maysa nga umili iti U.S.
Saan a kualipikado dagiti saan a umili iti US, agraman dagiti makipagindeg laeng iti U.S. (U.S. nationals)
- Residente iti Estado ti Hawaii
Ti residensia wenno pagnaedan nga imbaga ti aplikante ket saan a gapu ta adda iti Estado, no di ket napataudna ti pagnaedanna iti panggep a mamagbalin iti Hawaii a kas legal a residensiana a karamanna dagiti obligasion ti panagresidensiana.
- Di nakurkurang ngem sangapulo ket walo (18) ti edadna
Ipalubos ti linteg ti Hawaii dagiti kualipikado a tattao nga isapsapana ti agrehistro no adda sangapulo ket innem (16) ti edadna. Apaman a madanonna ti sangapulo ket walo (18) a tawenna, automatikonto nga agbalin a rehistrado a botante ken mapatulodan iti balota babaen ti koreo.
Makaawatkanto iti naikoreo a pakete ti balota iti di naladladaw ngem:
Eleksion Primaria: Hulio 26, 2022
Eleksion Heneral: Oktubre 21, 2022
Ti nagyan ti maawatmo a pakete ket ti balota, ti pakaipanan ti isublim a balota, ken ti pangisublim a sobre a nabayadanen ti seliona.
Dagiti botante nga addaan iti naisangayan a kasapulan (special needs) ket mabalin nga agkiddaw iti elektroniko a balota babaen ti Aplikasion ti Rehistrasion ti Botante wenno babaen ti panangkontak iti Dagiti Dibision ti Eleksion ti County (County Elections Division).
Rehistrasion
Dagiti Kualipikasion
- Makipagili (sitisen) iti U.S.
Saan a kualipikado dagiti saan a makipagili iti U.S., agraman dagiti U.S. Nationals
- Residente iti Estado ti Hawaii
Ti residensia nga ibaga ti aplikante ket saan a gapu ta adda iti daytoy nga Estado, no di ket nagun-odna ti residensia gapu ta panggepna a pagbalinen ti Hawaii a legal a residensia wenno pagnaedanna a kabuyogna dagiti obligasion ti maysa a residente iti daytoy nga Estado.
- Di nakurkurang ngem sangapulo ket walo (18) ti tawenna
Ti paglintegan iti Hawaii ket ipalubosna kadagiti kualipikado nga indibidual nga agparehistroda a nasapsapa (pre-register) iti edadda a sangapulo ket innem (16). Inton agtawendan iti sangapulo ket walo (18), automatikonton a nakarehistroda.
Dagiti Papel nga Aplikasion ti Rehistrasion ti Botante ket masapul a maisumite iti makasakup kenka a Dibision Dagiti Eleksion ti County (County Elections Division) iti di naladladaw ngem:
Eleksion Primaria: Agosto 3, 2022
Eleksion Heneral: Oktubre 31, 2022
Dagiti botante ket mabalinda ti agparehistro iti ania man nga oras babaen ti panangusarda iti Online a Sistema ti Rehistrasion ti Botante (Online Voter Registration System) wenno mapanda a mismo iti sentro a pakaserbian ti botante (voter service center).
Online a Rehistrasion ti Botante:
Tapno makapagparehistro online, bisitaen ti olvr.hawaii.gov. Masapul a mangitedka iti Lisensia ti Panagmaneho iti Hawaii (Hawaii Driver License) wenno ID ti Estado ti Hawaii (Hawaii State ID), ken ti bukodmo a Numero ti Seguridad Sosial (Social Security Number).
Automatiko a Rehistrasion ti Botante Babaen ti DMV:
Dagiti aplikante ket mabalinda ti agparehistro tapno makabotosda iti Departamento Dagiti Demotor a Lugan wenno Department of Motor Vehicles (DMV) no kasta a kompletuenda ti aplikasion ti lisensia ti panagmaneho wenno ti aplikasionda iti ID ti Estado (State ID). No ti aplikante ket nakapagrehistron nga agbotos, ti naited nga impormasion ket automatiko a maaramat a pangpabaro iti nagan ken/wenno adres malaksid no agkedked ti aplikante.
Ti rehistrasion ti botante ket mairaman met no inka agaplay iti tulong para publiko iti Departamento ti Salun-at ken kadagiti programa ti Departamento Dagiti Serbisio a Para Tattao (Department of Human Services).
Maalam dagiti aplikasion iti online iti www.elections.hawaii.gov ken iti ania man kadagitoy a lugar:
Opisina Dagiti Eleksion
Kadagiti Opisina ti Klerk
Kadagiti Biblioteka ti Estado
Kadagiti Opisina Postal ti U.S.
Kadagiti Ahensia ti Estado
Kadagiti Sanga (Satellite) ti City Hall
Automatiko a Pannakapabaro ti Rehistrasion ti Botante Babaen ti DMV:
Para kadagiti rehistrado a botante a mapan mangkompleto iti aplikasion ti lisensia ti panagmaneho wenno aplikasion ti State ID card iti Departmento Dagiti Demotor a Lugan wenno Department of Motor Vehicles (DMV), ti impormasion a maited ket automatiko a maaramat a pangpabaro iti nagan ken/wenno adres para iti rehistrasion ti botante, malaksid no agkedked ti aplikante.
Isu Met Laeng nga Aldaw a Rehistrasion
Ipaay ti Dibision Dagiti Eleksion ti County (County Elections Divisions) ti isu met laeng nga aldaw a rehistrasion kadagiti sentro a pakaserbian ti botante (voter service centers). Dagiti baro a botante iti Hawaii ket makapagparehistro ken makapagbotosda a mismo no mapanda kadagitoy a sentro. Kasta met a dagiti rehistrado a botante ket mabalinda a pabaruen ti rehistrasionda ken makapagbotosda no mapanda a mismo kadagitoy a sentro.
Agparehistro nga Agbotos Babaen ti Online (Register to Vote Online)
Ti sistema ti rehistrasion ti botante babaen ti online ket awanlinea Sabado manipud iti 9:00pm – 2:00am para iti nayiskediul a pannakaurnos ti network (network maintenance). Agpadispensarkami iti dikam’ pannakapagserbi kadakayo
Tapno mausarmo ti Panagparehistro Dagiti Botante Babaen ti Online, kasapulam dagiti sumaganad:
Ti agdama nga iggemmo a Lisensia nga Agmaneho iti Hawaii wenno Identification card a naggapu iti Estado ti Hawaii
Ti Numero ti Social Security.
Mangrugi Ditoy iti Panagparehistro Dagiti Botante Babaen ti Online
Panagbotos nga Absentee Wenno Saan nga Ipapan iti Lugar a Pagbotosan (Absentee Voting)
Tunggal rehistrado a botante ket automatiko a makaawat iti balota babaen ti koreo iti di naladladaw ngem:
Eleksion Primaria: Hulio 26, 2022
Eleksion Heneral: Oktubre 21, 2022
Ti apidabit nga adda iti Aplikasion ti Rehistrasion ti Botante ket iramanna ti pakaammo para kadagiti botante nga addaan kadagiti naisangayan a kasapulan (special needs) a pangkiddawanda iti elektroniko a balota a maipatulod babaen ti koreo iti tunggal eleksion.
Estudiante iti Kolehio (College Student)
Maysaak a residente ti Hawaii, ken…
Agnanaedak iti uneg ti kampus
Mabalinmo ti mangisubmitir iti kiddaw a maipatulodanka iti balota babaen ti koreo (absentee ballot) iti adresmo iti kampus babaen ti panangkompletom iti Aplikasion iti Panagbotos Babaen ti Koreo (Absentee Application).
Sumsumrekak iti eskuela iti sabali nga estado/gangganaet a pagilian
No kalikagumam ti makapagbotos kadagiti eleksion iti Hawaii, mabalinmo ti agkiddaw iti balota a maipatulod kenka iti adresmo iti kolehio babaen ti panangkompletom iti Aplikasion iti Panagbotos Babaen ti Koreo (Absentee Application). Nasken a mangisubmitirka iti kiddaw para iti absentee ballot para iti tunggal eleksion a kaawanmo iti residensiam iti Hawaii.
Nayonam ti ammom maipanggep iti maisapsapa a panagbotos (early voting).
Agnaedak iti sabali nga estado, ken sumsumrekak iti eskuela iti Hawaii. Kayatko ti…
Agbotos kadagiti eleksion iti Hawaii
Bisitaen ti rehistrasion ti botante (voter registration) tapno manayonan ti ammom maipanggep iti no kasano ti agbalin a botante iti Hawaii.
Agbotos kadagiti eleksion iti bukodko a lugar
Kontakem ti Opisina Dagiti Eleksion iti bukodmo a lugar ken no kasano a makaawatka iti balota bayat ti kaaddam iti Hawaii.
Tapno makaalaka iti Sertipiko ti Rehistrasion ti Botante, kontakem ti makasakup kenka nga Opisina ti Klerk (Clerk’s Office).
Botante nga Awanan Balay (Houseless Voter)
Panagparehistro Tapno Makabotos
Ti rehistrasion ti botante ket mabalin a babaen ti online, kas paset ti panagaplay iti lisensia ti panagmaneho wenno panangala iti I.D. ti estado (state ID) iti Departamento Dagiti Demotor a Lugan wenno Department of Motor Vehicles (DMV), wenno babaen ti panangkompleto iti Aplikasion ti Rehistrasion ti Botante. Dagiti papel nga aplikasion babaen ti DMV ken Aplikasion ti Rehistrasion ti Botante ket masapul a maisumite iti di naladladaw ngem:
Eleksion Primaria: Agosto 3, 2022
Eleksion Heneral: Oktubre 31, 2022
Dagiti Dibision ti Eleksion ti County (County Elections Divisions) ket ipaayna ti isu met laeng nga aldaw a rehistrasion kaadagiti sentro a pakaserbian ti botante (voter service centers). Dagiti baro a botante iti Hawaii ket mabalinda ti agparehistro ken agbotos no mapanda a a mismo iti lugar. Kasta met a dagiti rehistrado a botante ket mabalinda a pabaruen ti rehistrasionda a kas botante ken agbotos no mapanda a mismo iti lugar.
Panagbotos
Kas rehistrado a botante, maawatmonto ti balotam babaen ti koreo iti di naladladaw ngem:
Eleksion Primaria: Hulio 26, 2022
Eleksion Heneral: Octubre 21, 2022
Ti balota ket automatiko a maipatulod iti adres nga intedmo iti bukodmo a rehistrasion ti botante.
Dagiti Militar ken Adda iti Ballasiw-Taaw a Botante (Military and Overseas Voters)
Ti Linteg iti Absentee a Panagbotos Dagiti Nakauniporme ken Makipagili nga Adda iti Ballasiw-Taaw (Uniformed and Overseas Citizens Absentee Voting Act wenno UOCAVA) ket nangparnuay iti espesial a probision a para kadagiti awan (absent) a makipagili nga agserserbi iti military ken dagiti adda iti ballasiw-taaw nga agbotos babaen ti koreo kadagiti eleksion primaria, heneral ken kadagiti espesial nga eleksion a para kadagiti opisina pederal; ken pannakaipalubos dagitoy nga indibidual nga agusar iti federal write-in absentee ballot (FWAB) iti eleksion heneral a para kadagiti opisina pederal.
Asino Dagiti Botante a Sakupen ti UOCAVA?
- Dagiti nakauniporme nga agserserbi iti Estados Unidos (United States Uniformed Services) ken dagiti marino (merchant marines) ken dagiti kameng ti pamiliada
- Dagiti makipagili (sitisen) iti Estados Unidos nga agnanaed iti ruar ti Estados
Dagiti botante nga UOCAVA ket makipagili iti Estados Unidos (U.S. Citizens) nga agnaed iti ruar ti U.S. (kayatna a sawen, iti ballasiw-taaw wenno overseas). Kualipikadoda nga umawat iti balota manipud iti estado/county a naudi a nagnaedanda sakbay ti ipapanda iti ballasiw-taaw. Dagiti botante nga UOCAVA a nayanak iti ruar ti U.S. ket kualipikadoda met nga umawat iti balota manipud iti estado/county a naudi a nagnaedan dagiti nagannak kadakuada sakbay a napanda iti ballasiw-taaw.
Dagiti botante nga UOCAVA ket mabalinda ti agparehistro nga agbotos ken agkiddaw iti absentee a balota (absentee ballot) babaen ti panangkompletoda iti Federal Post Card Application (FPCA). Ti nakompleto nga FPCA ken masapul a maawat ti Dibision Dagiti Eleksion ti County (County Elections Division) iti di naladladaw ngem:
Eleksion Primaria: Agosto 3, 2022
Eleksion Heneral: Oktubre 31, 2022
Panagkiddaw iti Balota a Maikoreo (Mail Ballot)
Dagiti agdama a rehistrado a botante ket mabalinda ti agkiddaw para iti absentee ballot wenno mail ballot babaen ti panangkompletoda iti Federal Post Card Application (FPCA). Ti FPCA ket masapul a maawat ti makasakup kadakuada nga Opisina ti Klerk iti di naladladaw ngem pito (7) nga aldaw sakbay ti eleksion.
Eleksion Primaria: Agosto 6, 2022
Eleksion Heneral: Nobiembre 1, 2022
Dagiti nagbotosan wenno naaramat a balota ket masapul a maawat ti Opisina ti Klerk agingga iti panagserra ti panagbotos iti aldaw iti eleksion.
Eleksion Primaria: Agosto 13, 2022
Eleksion Heneral: Nobiembre 8, 2022
Programa Pederal iti Pannakaasistir iti Panagbotos (Federal Voting Assistance Program)Ti Federal Voting Assistance Program (FVAP) ket maysa a programa a mangasistir iti panagbotos dagiti kameng ti serbisio ken dagiti pamiliada ken dagiti makipagili nga adda iti ballasiw-taaw.
Federal Voting Assistance Program
Telepono: 800-438-VOTE (8683)
Email: [email protected]
Website: www.fvap.gov
Dagiti Opisial a Mangasistir iti Panagbotos – Yunit iti Hawaii (Hawaii Unit Voting Assistance Officers)
Dagiti botante a sakupen ti UOCAVA ket mabalinda a kauman ti asino man kadagiti Opisial a Mangasistir iti Panagbotos (Voting Assistance Officers) para iti nayon nga impormasion.
Botante a Makasapul iti Pannakaasistir (Voter Requiring Assistance)
Asino man a botante nga agkasapulan iti tulong tapno makabotos gapu iti rason a pisikal, bisual, adda diperensia ti panagdengngegna, wenno di makabasa wenno makasurat, ket mabalin nga ipaayan iti tulong ti maysa a tao a bukod a pili ti botante, ngem saan a ti employer ti botante, pannakabagi ti employer ti botante, wenno opisial wenno pannakabagi ti union a pagkamengan ti botante.
Rehistrasion ti Botante (Voter Registration)
Ti Pormulario ti Rehistrasion ti Botante ken Permanente a Panagbotos Babaen ti Koreo (Voter Registration and Permanent Absentee Applications) ken Aplikasion ti Absentee a Botante (Absentee Applications) ket mabalin a maala iti bersion daytoy iti Insik, ken Ilokano.
Maiparit ti panagkopia, panagduplikar wenno ania man a panangusar iti ania man nga impormasion a nailanad kadagiti pormulario ti rehistrasion. Kompidensial ti impormasion nga inted ti indibidual iti affidavit para iti rehistrasion.
Kanayon koma a panunoten dagiti karbengan iti panagbotos ti maysa nga indibidual. Liklikan dagiti aramid a nalawag a panangdiskriminar ken panangpilit iti tao nga agparehistro. Agpada dagitoy a maiparit.
Dagiti nakompleto a pormulario ti rehistrasion ti botante ket saanto a kolektaren ti tao wenno ti organisasion a nagiwaras malaksid no adda espesipiko a pammalubos nga inted ti klerk wenno ti hepe nga opisial ti eleksion (chief election officer).
No Agbotos Babaen ti Koreo
No asistiran ti maysa a botante, ti tao a mangipaay iti tulong, masapul nga agtalinaed nga awan pabpaboranna a partido ken masapul nga adda di nakurkurang ngem dua a tao manipud iti aggidiat a partido politikal a siiimatang. Daytoy ti mangpukaw iti ania man a panangipagarup iti kaadda dagiti irregularidad bayat ti panangasistir iti botante.
- Awan ti asino man a mapalubosan nga agkiddaw iti botante tapno ipakitana ti linaon ti balotana wenno ti pilina a partido.
- Awan ti asino man a mabalin a mangmarka iti balota ti maysa a tao wenno mangidirihe wenno mangimaton iti panagbotos ti maysa a tao no awan ti pammalubos.
- Maysa nga illegal nga aramid ti panangpadas nga agbotos iti nagan ti pasiente nga awan ti espesipiko a pammalubos.
No agakem a kas mangibagi iti botante tapno alaem ti balotana (absentee ballot), masapul nga adda surat ti pammalubos manipud iti rehistrado a botante sa maisubmitir iti Klerk.
Iti Lugar a Pagbotosan (At a Voter Service Center)
Amin a lugar a pagbotosan ket matungpalna dagiti rekisito ti Linteg Maipanggep Kadagiti Amerikano nga Addaan iti Disabilidad (Americans with Disabilities Act wenno ADA), ken kaaduanna kadagitoy ti addaan iti nasuro a pagparkingan. Dagiti botante nga agkasapulan iti pannakaasistir ket mabalinda ti agkiddaw iti tulong iti Estasion a Pakaalaan iti Tulong Para iti Botante (Voter Assistance Station) iti ania man a lugar a pagbotosan.
Dagiti Botante a Nasentensiaan Gapu iti Krimen (Voters with a Felony Conviction)
Ti maysa a tao a nasentensiaan para iti nadagsen a krimen (felony), manipud iti oras a pannakasentensiana agingga iti pinal a pannakaruk-at daytoy, ket mabalin a saan a makabotos iti eleksion. Ti maysa nga akusado ket mabalin a makabotos bayat ti kaaddana iti probation wenno kondisional a wayawaya wenno bayat nga isuna ket parolado.
Kontakem ti makasakup iti lugaryo nga Opisina ti Klerk (Clerk’s Office) maipanggep kadagiti dokumentasion a kasapulan sakbay ti panagparehistro.
Para iti kompleto nga impormasion, basaen ti Konstitusion ti Estado ti Hawaii Artikulo II, Seksion 2, ken Dagiti Narebisar a Paglintegan ti Hawaii (HRS) §831-2.
Dagti Kampania a Para iti Rehistrasion Dagiti Botante (Voter Registration Drives)
Panagkiddaw Kadagiti Materiales
Tapno makakiddaw kadagiti materiales a para iti rehistrasion ti botante, kontaken ti Opisina Dagiti Eleksion (Office of Elections).
Nakasagana koma a mangited kadagiti sumaganad nga impormasion:
- Nagan
- Numero ti Telepono
- Ahensia/Organisasion
- Adres
Dagiti aplikasion:
Ti apidabit nga adda iti Aplikasion ti Rehistrasion ti Botante ket iramanna ti pakaammo para kadagiti botante nga addaan kadagiti naisangayan a kasapulan (special needs) a pangkiddawanda iti elektroniko a balota a maipatulod babaen ti koreo iti tunggal eleksion.
Panagisubmitir Kadagiti Aplikasion ti Rehistrasion ti Botante
Irekomendarda a dagiti agparehistro ket idatagda a bukbukodda, babaen ti koreo wenno personal, kadagiti nakompleto a pormularioda iti makasakup kadakuada nga Opisina ti Klerk (Clerk’s Office).
Nupay kasta, no ti indibidual ket pilienna nga isubmitir ti pormulariona babaen ti grupo a nangangay iti kampania a para iti rehistrasion, dayta a banag ket addan iti nagbaetan ti indibidual ken ti nasao a grupo.
Para iti kompleto nga impormasion maipanggep iti panagiprinta ken panagduplikar kadagiti aplikasion, basaen ti Pagannurotan Administratibo ti Hawaii (HAR) §§3-172-23 ken 3-174-5.


c: text/html

text:
Micromyrtus ninghanensis
Ti Micromyrtus ninghanensis ket ti sebbangan ti mula iti pamilia ti Myrtaceae nga endemiko iti Akinlaud nga Australia.[1]
Ti ababa ken dumalapdap a bassit a mula ket kadawyan nga agtubo iti katayag iti 0.4 metro (1.3 ft). Daytoy ket agsabong iti pagbaetan ti Septiembre ken Oktubre ken agpataud kadagiti puraw a sabong.
Mabirukan daytoy kadagiti turod ti rehion ti Wheatbelt iti Akinlaud nga Australia iti asideg ti Yalgoo nga idiay ket agtubo kadagiti sekka a daga kadagiti greenstone wenno granito.[1]
Dagiti nagibasaran[urnosen | urnosen ti taudan]
- ^ a b "Micromyrtus ninghanensis". FloraBase. Western Australian Government Department of Parks and Wildlife.

robotstxt: allowed

filter: keep


text:
Maika-45 a paralelo amianan
Ti maika-45 a paralelo amianan ket ti sirkulo ti latitud a 45 gradgrado iti amianan ti ekuador a plano ti Daga. Daytoy ket ballasiwenna ti Europa, ti Baybay Mediteraneo, Asia, ti Taaw Pasipiko, Amianan nga Amerika ken ti Taaw Atlantiko.
Ti maika-45 a paralelo amianan ket kankanayon a matawtawagan ti pagtengngaan a punto a pagbaetan ti Ekuador ken ti Amianan nga Ungto, ngem ti pudno a pagtengngaa a punto ket adda iti 16.2 kilometro (10.1 mi) iti amianan ti maika-45 a paralelo gapu ta ti Daga ket oblato, a daytoy ket agbatukot idiay ekuador ken agdalumpinas kadagiti ungto.[1]
Iti daytoy a latitud ti init makitkita para kadagiti 15 nga oras, 37 a minminuto iti las-ud ti solstisio ti kalgaw ken 8 nga or-oras, 46 a minminuto iti las-ud ti solstisio ti panaglalam-ek. Ti tengnga ti aldaw nga init ket adda kadagiti 21.6 a grado iti akin-abagatan a horisonte iti solstisio ti Disiembre, 68.4 a gradgrado iti solstisio ti Hunio, ken eksakto a 45.0 a gradgrado kadagiti dua nga ekuinokso.[2]
Likmut iti lubong[urnosen | urnosen ti taudan]
Mangrugi iti Kangrunaan a Meridiano ken mapan nga agpadaya, ti 45° a paralelo amianan ket lumabas iti:
Amianan nga Amerika[urnosen | urnosen ti taudan]
Idiay Amianan nga Amerika, ti maika-45 a paralelo ket agarup a mangmarka ti pagbeddengan a nagbaetan ti Estados Unidos ken Kanada idiay pagbaetan dagiti karayan San Lorenzo ken Connecticut (dagiti akin-amianan a pagbeddengan dagiti estado ti Estados Unidos ti New York ken Vermont iti Probinsia ti Kanada iti Quebec), a ti paralelo ket sagpaminsan a matawtawagan iti "linia ti Kanada". Ti pudno a pagbeddengan ti Vermont ket mabirukan iti agarup a 1 kilometro (3,300 ft) iti amianan ti paralelo gapu ti biddut iti agrimensura idi 1772.[3] Ti pagbeddengan ditoy ket ballasiwenna ti Danaw Champlain, ken pagbingayan daytoy dagiti dua a pagilian, ken kaaduan ti danaw ket mabirukan idiay Estados Unidos.
Ti maika-45 a paralelo ket mangbukel ti kaaduan a pagbeddengan a pagbaetan ti Montana ken Wyoming. Daytoy ket lumabas pay babaen dagiti estado ti Estados Unidos iti Oregon, Idaho, South Dakota, Minnesota, Wisconsin, Michigan, New York, Vermont, New Hampshire ken Maine ken babaen dagiti probinsia ti Kanada iti Ontario, Quebec, New Brunswick ken Nova Scotia.
Ti paralelo ket agarup a manguddua ti nangruna a daga ti Nova Scotia. Ti Halifax ket agarup a 40 km (25 mi) iti abagatan ti paralelo.
Amin ti nangruna a daga ti New Brunswick ket mabirukan iti amianan ti maika-45 a paralelo. Ti akin-abagatan unay a punto idiay nangruna a daga ti New Brunswick, iti amianan bassit ti maika-45 a paralelo, ket ti Puntos Greens, iti agarup a 90 kilometro (56 mi) iti laud ti Saint John. Daytoy ket agarup a dua a pagkatlo iti Isla Deer, ken iti amin dagiti isla ti Campobello ken Grand Manan, ket adda iti abagatan ti maika-45 a paralelo.
Idiay Michigan, ti Peninsula Old Mission idiay Grand Traverse Bay ket gangani agpatingga bassit iti maika-45 a paralelo. Adu kadagiti tarabay a libro ken dagiti senial idiay Mission Point Lighthouse ket mangipalawag daytoy a kas ti pagtengngaan a pagbaetan ti ekuador ken ti amianan nga ungto. No umababaw ti Grand Traverse Bay iti normal a lessaad, mabalin ti magna iti eksakto a linia.
Iti adayo a laud, i linia ket agarup a manguddua ti metropolitano alugar ti Minneapolis-St. Paul. Idiay Minneapolis adda met pangmarka idiay Parke Theodore. Idiay Akinlaud nga Estados Unidos, ti paralelo ket lumabas iti Nalatak a Tantanap ken ti Nabato a Banbantay, ken mangballasiw iti aplaya ti Pasipiko idiay Oregon. Iti amin a paset ti Estados Unidos ti paralelo ket namarkaan kadagiti adu a lugar kadagiti kalsada babaen ti senial a mangibagbaga a ti lokasion ket pagtengngaan ti Amianan nga Ungto ken ti Ekuador.
Dagiti siudad ken dagiti komunidad[urnosen | urnosen ti taudan]
Idiay Amianan nga Amerika, ti maika-45 a paralelo ket ballasiwenna wenno labsanna bassit ti (manipud iti laud nga agpadaya):
- Rose Lodge, Oregon, Estados Unidos
- Keizer, Oregon, Estados Unidos
- Hayesville, Oregon, Estados Unidos
- Silverton, Oregon, Estados Unidos
- New Meadows, Idaho, Estados Unidos
- Gardiner, Montana, Estados Unidos
- Faith, South Dakota, Estados Unidos
- Eagle Butte, South Dakota, Estados Unidos
- North Eagle Butte, South Dakota, Estados Unidos
- Gettysburg, South Dakota, Estados Unidos
- Madison, Minnesota, Estados Unidos
- Raymond, Minnesota, Estados Unidos
- Minneapolis, Minnesota, Estados Unidos, ken dagiti nadumaduma kadenna a siudad
- Colfax, Wisconsin, Estados Unidos
- Dorchester, Wisconsin, Estados Unidos
- Suring, Wisconsin, Estados Unidos
- Leland, Michigan, Estados Unidos
- Traverse City, Michigan, Estados Unidos
- Gaylord, Michigan, Estados Unidos
- Atlanta, Michigan, Estados Unidos
- Alpena, Michigan, Estados Unidos
- Lion's Head, Ontario, Kanada
- Bracebridge, Ontario, Kanada
- Cornwall, Ontario, Kanada
- Dundee, Quebec, Kanada
- Champlain, New York, Estados Unidos
- Rouses Point, New York, Estados Unidos
- Alburgh, Vermont, Estados Unidos
- Richford, Vermont, Estados Unidos
- North Troy, Vermont, Estados Unidos
- Derby Line, Vermont, Estados Unidos
- Highgate, Vermont, Estados Unidos
- Clarksville, New Hampshire, Estados Unidos
- Bingham, Maine, Estados Unidos
- Rangeley, Maine, Estados Unidos
- Dexter, Maine, Estados Unidos
- Kingston, Nova Scotia, Kanada
- Windsor, Nova Scotia, Kanada
Asia[urnosen | urnosen ti taudan]
Agtuloy nga agpalaud, ti paralelo ket labsanna dagiti nawatiwat a gay-at ti Amianan a Taaw Pasipiko sakbay a lumabas babaen ti Nailian a Pake ti Rishiri-Rebun-Sarobetsu ken ti kadenna nga ili ti Horonobe idiay akin-amianan nga ungto ti Hokkaidō, ti akin-amianan unay a nangruna nga is-isla ti Hapon. Daytoy ket agtuloy baaen ti akin-amianan a paset ti Baybay ti Hapon, ken sumrek iti nangruna a daga ti Asia idiay aplaya ti Primorsky Krai idiay Rusia, iti amianan ti Vladivostok.
Idiay Khanka Lake daytoy ket sumrek idiay amianan a daya a Tsina, ken lumabas a mangguddua ti Heilongjiang ken agtuloy babaen ti paset ti Jilin ken ti akindaya nga Akin-uneg a Mongolia. Labsanna ti akin-abagatan a Mongolia daytoy ket lumabas babaen dagiti probinsia ti Sükhbaatar, Dornogovi (ken ti kapitoliona iti Sainshand), Dundgovi, Övörkhangai, Bayankhongor, Govi-Altai, ken Khovd. Idiay amianan a laud a Tsina daytoy ket lumabas babaen ti Autonomo a Prepektura ti Ili Kazakh idiay Xinjiang ken ti siudad ti lana Karamay.
Ti paralelo ket lumabas babaen ti akin-abagatan a Kazakhstan, ken kurosanna ti siudad ti Burylbaytal idiay akin-abagatan nga ungto ti Danaw Balkhash ken ti siudad ti Qyzylorda iti ad-adayo a laud. Idiay pagbeddengan ti Uzbekistan daytoy ket guduaenna ti Baybay Aral ken ti toksiko a peninsula ti Isla Vozrozhdeniya , ti lugar ti maysa napanawanen a laboratorio dagiti biolohiko nga armas ti Sobiet. Daytoy ket labsanna bassit ti igid ti Banak Ustyurt, ken sumrek mannen idiay Kazakhstan sakbay a mangballasiw a mangguddua ti akin-amianan nga ungto ti Baybay Kaspio ken idiay Europa ken Rusia.
Europa[urnosen | urnosen ti taudan]
Idiay Europa ti maika-45 a paralelo ket gumay-at iti nagbaetan ti aplaya ti Baybay Kaspio iti Kaukaso ti Rusia iti daya ken ti aplaya ti Luek ti Biscaya iti Pransia iti laud. Idiay Rusia daytoy ket mapan manipud iti laud nga aplaya ti Baybay Kaspio aginggana idiay daya nga aplaya ti Baybay Nangisit, babaen ti Republika ti Kalmykia, Stavropol Krai ken ti kapitoliona a Stavropol, ken ti Krasnodar Krai ken ti kapitoliona a Krasnodar. Idiay Ukrania daytoy ket ballasiwenna ti Krimea ken ti kapitoliona a Simferopol.
Iti ad-adayo a laud daytoy ket lumabas babaen ti Balkan: Romania (amianan bassit ti Ploieşti, ken babaen ti Târgu Jiu), ti autonomo a probinsia ti Vojvodina ti Serbia, ti akindaya nga ungto ti Kroasia, ti akin-amianan nga igid ti Bosnia ken Herzegovina, ken ti paset ti Adriatiko ti Kroasia. Ti kapitolio a siudad ti Serbia - ti Belgrado ket adda bassit iti abagatan ti paralelo.
Idiay akin-amianan nga Italia daytoy ket paraigidanna ti karayanPo, idiay asideg ti Rovigo, lumabas bassit iti abagatan ti Turin sakbay a lumabas idiay Pransia idiay Alpes Cocios.
Idiay Pransia, daytoy ket ballasiwenna ti karayan Rhône idiay Pont-de-l'Isère, iti amianan bassit ti Valence, Drôme ken babaen ti Grenoble. Daytoy ket agtuloy a mangballasiw ti Massif Sentral ken idiay rehion ti Aquitaine. Ti siudad ti Bordeaux ket adda bassit iti abagatan ti paralelo.
Kitaen pay[urnosen | urnosen ti taudan]
- Maika-45 a paralelo abagatan
- Maika-44 a paralelo amianan
- Maika-46 a paralelo amianan
- Punpuntos ti 45X90
Dagiti nagibasaran[urnosen | urnosen ti taudan]
- ^ "Archive copy". Naiyarkibo manipud iti kasisigud idi 2006-05-02. Naala idi 2006-05-02.
{{cite web}}: Panagtaripato ti CS1: naiyarkibo a kopia a kas titulo (silpo)
- ^ "Archive copy". Naiyarkibo manipud iti kasisigud idi 2019-10-12. Naala idi 2015-06-02.
{{cite web}}: Panagtaripato ti CS1: naiyarkibo a kopia a kas titulo (silpo)
- ^ http://townshipsheritage.com/article/canada-us-border
Dagiti akinruar a silpo[urnosen | urnosen ti taudan]
Dagiti midia a mainaig iti Maika-45 a paralelo amianan iti Wikimedia Commons
- Ti maika-45 a Paralelo iti Museo ti Minnesota iti Mississippi ken dagiti Dadduma Pay a Masna a Siddaaw
- From the Minas Astronomy Group Naiyarkibo 2000-08-19 iti archive.today: Pagtengngaan manipud iti Ekuador aginggana idiay Amianan nga Ungto Naiyarkibo 2006-05-02 iti Wayback Machine
- Dagiti Pangmarka ti Maika-45 a Paralelo
- Proyekto ti Grado ti Kompluensia


text:
Arkitektura
Ti arkitektura (Latin architectura, manipud iti Griego a ἀpxιtέktwv – arkhitekton, manipud iti ἀpxι- "mangipangulo" ken tέktwv "agipakpatakder, allawagi, mason") ket isu dagitoy ti pamay-an ken produkto ti panagplano, panagdibuho ken panangipatakder. Ti arkitektural nga ob-obra, iti materiala porma dagiti pasdek, ket kankanayon anaipanpanunotan a kas dagiti kultural a simbolo ken kas dagiti obra ti arte. Dagiti naipakasaritaan a sibilisasion ket kankanayon a nainagnaganan kadagiti nabatbati nga arkitektural a nagungun-odda.
Ti "arkitektura" ket mabalin a mangibuksil ti:
- Ti sapasap a termino a manglawlawag kadagiti pasdek ken dagiti dadduma pay a pisikal nga estruktura.
- Ti arte ken siensia ti panagdibuho ket ti panagipatakder kadagiti pasdek ken dagiti dadduma pay a pisikal nga estruktura.
- Ti estilo ken pamay-an ti daremdem ken panangipatakder dagiti pasdek ken dagiti dadduma pay a pisikal nga estruktura.
- Ti panagsanay ti arkitekto, nga iti arkitektura ket kaibuksilanna ti panagidaton wenno panagiladawan dagiti propesional a serbisio a mainaig ti daremdem ken panangipatakder dagiti pasdek, wenno naipatakder nga enbironmento.[1]
- Ti daremdem atignay ti arkitekto, manipud iti makro nga agpang (urbano a dermdem , ladawan ti daga nga arkitektura) aginggana ti mikro nga agpang (panagaramid a salaysay ken alikamen).
- Ti termino nga "arkitektura" ket naampon idin tapno mangipalpalawag ti tignay ti panagdibuho kadagiti ania man a sistema, ken sapasap nga inus-usar iti panangipalpalawag ti pakaammo a teknolohia.
Iti relasionna kadagiti pasdek, ti arkitektura ket adda ti kaipapananna iti panagplano, panagdaremdem ken panagipatakder a porma, lugar ken ambiente a mangipakita ti pamay-an, teknikal, sosial, enbironmental, ken dagiti estetika a panangimutektek. Daytoy makasapul ti kretibo a panagiturong ken koordinasion ti material, teknolohia, lawag ken anniniwan. Ti arkitektura ket buklenna pay ti dagiti pragmatiko nga aspeto a panangibanag daiti pasdek ken dagiti estruktura, a mairaman ti iskediul, panagkarkulo ti presio ken panangimaton ti panagpatakder. A kas dagiti dokumentasion a pinataud babaen dagiti arkitekto, a kadawyan kadagiti panangiladawan, dagiti plano ken teknikal nga espesipikasion, ti arkitektura ket ipalpalawagna ti estruktura ken/wenno panagkukua ti maysa a pasdek wenno ania man a sabali a kita ti sistema nga isunto ti wenno ti nabangonen idi.
Dagiti nagibasaran[urnosen | urnosen ti taudan]
- ^ "Gov.ns.ca". Gov.ns.ca. Naiyarkibo manipud iti kasisigud idi 2011-07-21. Naala idi 2011-07-02.
Dagiti akinruar a silpo[urnosen | urnosen ti taudan]
Dagiti midia a mainaig iti Arkitektura iti Wikimedia Commons
Dagiti inadaw a sasao a mainaig iti Arkitektura iti Wikiquote (iti Ingles)


text:
Kategoria:Dagiti pingir a baybay
Dagiti subkategoria
Daytoy a kategoria ket addaan kadagiti sumaganad a 5 a subkategoria, manipud iti 5 a dagup.
A
- Dagiti pingir a baybay ti Taaw Artiko (5 K, 3 P)
- Dagiti pingir a baybay ti Taaw Atlantiko (1 K, 2 P)
D
- Dagiti pingir a baybay ti Mediteraneo (2 K, 9 P)
I
- Dagiti pingir a baybay ti Taaw Indiano (3 K, 4 P)
P
- Dagiti pingir a baybay ti Taaw Pasipiko (11 K, 12 P)
Pampanid iti kategoria "Dagiti pingir a baybay"
Daytoy a kategoria ket aglaon laeng iti sumaganad a panid.


text:
Maika-30 a meridiano laud
Ti 30° a meridiano laud ti Greenwich ket ti linia ti longitud nga umabot manipud iti Amianan nga Ungto iti ballasiw ti Taaw Artiko, Greenland, ti Taaw Atlantiko, ti Akin-abagatan a Taaw, ken ti Antartika aginggana iti Abagatan nga Ungto.
Ti maika-30 a meridiano laud ket mangporma ti nalatak a sirkulo a kakuyogna ti maika-150 a meridiano daya, ken daytoy ti reperensia a meridiano para iti sona ti oras ti UTC-2.
Manipud iti Ungto aginggana iti Ungto[urnosen | urnosen ti taudan]
Mangrugi iti Amianan nga Ungto ken mapan nga agpaabagatan iti Abagatan nga Ungto, ti maika-30 a meridiano laud ket lumabas babaen ti:


text:
Matematika
Ti Matematika (manipud iti Griego uάθnua máthēma, “panakaammo, panagadal, agadadal”) ket isu ti panagadal iti kaadu, patakder, limbang, ken panagbaliw. Dagiti Matematiko ket agbirukda kadagiti pagtuladan ken agaramid kadagiti baro a pagannurotan a konhetura. Dagiti matematiko ket paganamunganda ti agpayso wenno balbaliwanda dagiti konhetura babaen ti matematiko a paneknek. Ti panagsukisok a nasken para ti panagpadtuan kadagiti parikut a matematika ket agbayag ti tawtawen wenno sisiglo nga agnanayon a panagusisa. Manipud kadagiti imumn-una nga obra ni Giuseppe Peano (1858–1932), David Hilbert (1862–1943), ken dadduma pay kadagiti napudno a naisawang a sistema iti naladaw a maika-19 a siglo, nagbalin a kadawyan a makita ti matematiko a panagsukisok ket isu ti panagipatakder ti kinapudno babaen ti nainget a panagpugay manipud kadagiti maibagay a napili a kinapudno a naisawang ken panagilawlawag. No dagitoy a matematiko a patakder ket nasayaat a modmodelo iti agpayso a penomeno, no kasta ket ti matematiko a panagrason ket kadawyan nga agited kadagiti kinasaririt wenno padpadto.
Babaen ti pangusar ti abstrassion ken lohikal a panagrason, ti matematiko ket naparang-ay manipud iti panagbilbilang, panagkalkulo, panagrukod, ken ti sistematiko a panagadal kadagiti sukog ken dagiti gunay dagiti maipapan ti bagi a banbanag. Ti naipakat a matematiko ket aramiden ti nagtagitaoan manipud idi adda dagiti naisurat a rehistro. Dagiti nainget a pangsuppiat ket immuna a nagparang kadagiti Griego a matematiko, a kalatakan dagiti Elemento ni Euklides . Ti matematiko ket nabuntog a naparang-ay anginggana ti Renasimiento, nga idi ti matematiko a panagpabaro a panagtitinnulongan kadagiti baro a sientipiko a naduktalan ket nangiturong ti napardas a gatad iti matematiko a panagduktal nga agtultuloy iti agdama nga aldaw.[2]
Ti kinuna ni Galileo Galilei (1564–1642), 'Ti law-ang ket di-makabasa aginggana no maadal tayo ti pagsasao ken maam-ammuan dagiti karakter a nakasurat. Naisurat daytoy iti matematiko a pagsasao, ken dagiti letra ket dagiti trianggulo, dagiti sirkulo ken dagiti heometriko a tabas, a no awan dagitoy ket narigat a maawatan iti maysa a balikas. No awan dagitoy, agkalkallautang tayo iti nasipnget a laberinto'.[3] Carl Friedrich Gauss (1777–1855) intudona ti matematiko a kas "ti Reina dagiti Siensia".[4] Ni Benjamin Peirce (1809–1880) ket tinawtawagna ti matematiko a "ti siensia a mangala kadagiti nasken a patingga".[5] Kinuna ni David Hilbert ti matematiko: "Saantayo nga agsasao kadagiti pannakaikeddeng iti ania man a kapanunutan. Ti matematiko ket saan a kasla maysa nga ay-ayam a ti akemna ket naibanag babaen kadagiti naikeddeng a naitulag a pagalagadan. Ngem, isu daytoy ti maysa a konseptual a sistema nga addaan iti nasken a kinauneg a mabalin laeng ken babaen ti pamuspusan wenno saan."[6] Kinuna ni Albert Einstein (1879–1955) a "no dagiti linteg ti matematiko ket mangipatudo ti kina-agpayso, saan dagitoy a nalawag; ken no dagitoy ket nalawag, saan dagitoy a mangipatudo kadagiti kina-agpayso".
Ti matematika ket inus-usar iti sangalubongan a kas maysa a nasken iti kaadua a paset, a mairaman ti masna a siensia, inhenieria, medisina, ken dagiti sosial a siensia. Ti Naidangep a matematiko, ti sanga ti matematiko a pakaseknan ti panakaidangep iti matematiko a panakaammo kadagit sabsabali a paset, agparegget ken agusar kadagiti baro a naduktalan a matematiko ken sagpaminsan a mangiturong ti panagrangrang-ay kadagiti barbaro a displina ti matematiko, a kas dagiti estadistika ken ay-ayam a teoria. Dagiti matematiko ket makitinnulagda pay kadagiti puro a matematiko, wenno gapu ti bukodna a matematiko, nga awanani ti naidangep a kapanuotan. Awan ti nalawag a linia a panagilasin ti puro ken naidangep a matematiko, ken ti naipakat a panagusar a narugian a kas ti puro a matematiko ket kadawyan a naduktalan.[7]
EtimolohiaUrnosen
Ti balikas a matematika ket nagtaud manipud iti Griego uάθnua (máthēma), nga idi ti pagsasao a taga-ugma a Griego, ket kaibuksilanna ti "no ania ti maad-adal ti maysa", "no ania ti maammuan ti maysa", isunga ti "panagadal" ken "siensia", ken iti moderno a Griego ket "adal" laeng. Ti balikas a máthēma ket naal amanipud ti uavθάvw (manthano), bayat a ti kapada ti Griego ket uaθaίvw (mathaino), dagitoy dua ket kaibuksilanda "ti agadal". Idiay Gresia, ti balikas para iti "matematika" ket adda ti basbassit ken ad-adu a teknikal a kaibuksilan ti "matematiko a panagadal", uray kadagiti Klasiko a panawen.[8] Ti pangilasinna ket uaθnuatιkός (mathēmatikós), a kayatna a sawen ket "mainaig ti panagadal" wenno "nagaget", a mabalin a kaibuksilanna pay ti "matematiko". Naisangsangayan ti, uaθnuatιkὴ tέxvn (mathēmatikḗ tékhnē), Latin: ars mathematica, a kaibuksilanna "ti matematiko nga arte".
Iti Latin, ken iti Ingles aginggana idi panawen ti1700, ti termino a matematika ket sapasap a kaibuksilan ti "astrolohia" (wenno sagpaminsan nga "astronomia") ngem iti "matematika"; ti kaibuksilanna ket nagin-inut a nagbalbaliw iti agdama a pormana manipud idi agarup a 1500 aginggana idi 1800. Daytoy ket gapuanan kadagiti adu a madi a pannakaipatarus: a naisangsangayan ti ballag ni San Augustin a dagiti Kristiano ket nasken a maammuanda ti mathematici a kayatna sawen ket dagiti astrologo, daytoy ket sagpaminsan a madi ti pannakaipatarusna nga ipato dagiti matematiko.
Ti nalawag a porma iti Ingles, a kas ti ad-adu ngem maysa a porma iti Pranses ti les mathématiques (ken basbassit nga inus-usar iti agmaymaysa a kita ken ti la mathématique), ket masurotan pay manipud iti Latin a neutro ti ad-adu ngem maysa ti mathematica (Cicero), a naibatay ti ad-adu ngem maysa iti Griego ti ta uaθnuatιkά (ta mathēmatiká), nga inus-usar babaen ni Aristoteles (384–322 BC), ken sumurok-kumurang a kaibuksilanna ti "amin a matematiko a banag"; urayno mabalin a binulod laeng iti Ingles ti panangilasin ti mathematic(al) ken nagporma ti pangnagan ti matematika kalpasan ti tabas ti pisika ken metapisika, a tinawid manipud iti Griego.[9] Iti Ingles, ti pangnagan a matematika ket makaal-ala ti agmaymaysa a a porma ti berbo. Kadawyan daytoy a maipababa iti maths wenno , iti agsasao ti Ingles nga Amianan nga Amerika, iti math.[10]
Dagiti panagilawlawag ti matematikaUrnosen
Ni Aristoteles ket nangipalplawag ti matematika a kas "ti siensia ti kaadu", ken daytoy a panangipalpalawag ket kaaduna nga inus-usar aginggana idi maika-18 a siglo.[11] Idi rugi ti maika-19 a siglo, idi ti panagadal ti matematika ket immad-adu ken nangrugrugi a mangipangpanggep kadagiti narikut a maawatan a topiko a kas ti grupo a teoria ken panangipalawagan a heometria, nga awan ti husto a pannakainaiganna iti kaadu ken panagrukod, dagiti imatematiko ken dagiti pilosopo ket nangrugrugida a nangisingasing kadagiti sabsabali a kita ti baro a panangipalpalawag.[12] Adda dagitoy a panangipalpalawag ket nangiyunay-unay ti panagikkat a karakter a kaaduan ti matematika, adda dagiti nangiyunay-unay kadagiti kinarit ti pannakaawatna, adda dagiti nangiyunay-unay kadagiti naisangsangayan a topiko iti kaunegan ti matematika. Ita nga aldaw, awan ti konsenso iti sapasap a panangipalplawag ti matematika, uray kadagiti propesional.[13] Awan pay dagiti konsenso no ti matematika ket maysa nga arte wenno siensia.[14] Adda dagiti adu a nalatak a matematiko ket saanda a nakal-ala ti kinaykayat iti panangipalplawag ti matematika, wenno mangikedkeddeng a daytoy ket saan a mabalin a maiplawag.[13] Adda dagiti nangibagbaga, a ti "Matetematika ket isu ti ar-aramiden dagiti Matematiko."[13]
Dagiti tallo a kangrunaa a kita ti panangipalplawag ti matematika ket tinawtawagan ti lohisista, intuisionista, ken pormalista, a ti tunggal maysa ket mangipakpakita ti sabali a panunot ti pilosopiko a panagadal.[15] Amin dagitoy ket adda ti nakaro a problema, awan kadagitoy ti nawatiwat a pannaka-awat, ken awan ti mabalin a panangikaykaysa.[15]
Dagiti nagibasaranUrnosen
- ^ Awan ti nabati manipud kadagiti taga-ugma a kapadpadada wenno pannakailadawan ti kabibiag ni Euklides. Nupay kasta, dagiti pannakailadawan ti obrana iti arte ket naitalged kadagiti kapanunotanna (kitaen ti Euklides).
- ^ Eves
- ^ Marcus du Sautoy, Ti Ababa a Pakasaritaan ti Matematiko: 1. Newton ken Leibniz, BBC Radio 4, 27/09/2010.
- ^ Waltershausen
- ^ Peirce, p. 97.
- ^ Hilbert, D. (1919–20), Natur und Mathematisches Erkennen: Vorlesungen, gehalten 1919–1920 in Göttingen. Nach der Ausarbeitung von Paul Bernays (Inurnos ken adda ti Ingles a pauna babaen ni David E. Rowe), Basel, Birkhäuser (1992).
- ^ Peterson
- ^ Dagitoy dua akapanunotan ket mabirukan iti Plato. Liddell ken Scott, s.voce uaθnuatιkός
- ^ Ti Oxford a Diksionario ti Ingles nga Etimolohia, Ingles a Diksionario ti Oxford, sub "matematika", "matematiko""
- ^ "maths, n." ken "math, n.3". Ingles a Diksionario ti Oxford , on-line a bersion (2012).
- ^ James Franklin, "Aristoteliano a Realismo" iti Pilosopia ti Matematika", ed. A.D. Irvine, p. 104. Elsevier (2009).
- ^ Cajori, Florian (1893). Ti Pakasaritaan ti Matematika. Matematiko a Kagimongan ti Amerikano (1991 naimaldit manenn). pp. 285–6. ISBN 0-8218-2102-4.
- ^ a b c Mura, Robert (Disiembre 1993). "Dagiti Ladawan ti Matematika a Tinengtengngel dagiti Manursuro ti Unibersidad dagiti Siensia ti Matematika". Edukasional a Panagad-adal iti Matematika. 25 (4): 375–385.
- ^ Tobies, Renate ken Helmut Neunzert (2012). Iris Runge: Ti Biag a Pagsasabtan ti matematika, Siensia, ken Industria. Springer. pp. 9. ISBN 3-0348-0229-3.
Nasken nga umuna nga agsalusod no ania ti sapsap a kaibuksilan babaen ti matematika. Dagiti nadayeg nga eskolar ket nagisuppiatda iti daytoy a banag aginggana idi nagbalin nga asul ti rupada, ngem awan pay ti konsenso a naala no ti matematika ket maysa a masna a siensia, maysa a sanga ti sangkataoan, wenno maysa a porma ti arte .
- ^ a b Snapper, Ernst (Septiembre 1979), "Dagiti Tallo a Pagrigatan ti Matematika: Lohisismo, Intuitionismo, ken Pormalismo", Magasina ti Matematika, 52 (4): 207–16, doi:10.2307/2689412, JSTOR 2689412.
Dagiti akinruar a silpoUrnosen
Dagiti midia a mainaig iti Matematika iti Wikimedia Commons
- Nawaya a Liblibro ti Matematika
- Online nga Ensiklopedia ti Matematika manipud idiay Springer,


text:
Date published: April 24-30, 2017
FIESTA
No tiempo iti kalgaw, isu met ti tiempo iti panagfiesta dagiti nagduduma a lugar ditoy Pilipinas. Haan tay a paudi ditoy Ilocos Norte. Malaksid kadagiti sumagmamano nga ili ditoy Norte, kaadduanna a munisipalidad uray pay dagiti barbarangay ket agfiestada no tiempo ti kalgaw wenno Summer iti Ingles.
Nagbalinen a paset ti kultura ken tradisyon tayo a Pilipino ti mangselebrar ti fiesta. Natawid tayo kadagiti appo nga Espanol a nangyeg ti Kristianismo ditoy pagilian bayat ti panangngaywanda ti isla Pilipinas ti unos iti 300 a tawen.
No haan a naiyam-ammo ti Kristianismo ditoy pagilian idi ugma babaen ti pagilian nga Espana nga imbagian ni navigator Ferdinand Magellan ken dagiti soldadosna pakairamanan dagiti missionaryos a Katoliko, nalabit tinawid tayo koma ti pammati a Pagano, Islam, Budismo, Hinduwismo ken dadduma pay a kadaanan a relihion ditoy Asia. Dagiti kaadduan a taga-Mindanao nga inturayan dagiti Sultan, nagtalinaed ti pammati a Moslem agingga iti agdama a kaputotanda. Ngem ditoy Luzon ken Visayas, dominado dagiti Kristianos. No haan koma a naiyeg ti Kristianismo ditoy pagilian babaen kadagidi missionaryo a gangganaet a taga-Spain, nalabit sabali koma ti nagnagan ken apelyido ti tattao ditoy. Adayo koma a “Spanish surnames”, ad-adda koma a nagan ken apelyido dagiti tribu wenno katutubo, a balikas iti Tagalog.
Ti fiesta naisentro ti panangrambak ti patron saint a maysa laeng koma nga aldaw. Ngem saan metten ita a moderno a tiempo. Adda makalawas, adda pay makabulan nga inawaganda ti festival. Pangkomersyo payen. Sabsabalin ti tiempo. Kayattay man wenno haan, sumurot ti tadek iti kabarruanan. Ti nasken, natibker ken natarnaw latta ti pammati tayo ken ni Apo Dios nga agnanayon a mangtartarabay kadatayo a pinarsuana nga Annakna ditoy lubong.#


text:
1948
Ti 1948 ket maysa a bisiesto a tawen a nangrugi iti aldaw ti Huebes iti kalendario a Gregoriano (dominikal a letra DC).
Paspasamak[urnosen | urnosen ti taudan]
Mayo[urnosen | urnosen ti taudan]
Naipasngay[urnosen | urnosen ti taudan]
Enero[urnosen | urnosen ti taudan]
- Enero 7 – Ichiro Mizuki, Hapon a kumakanta, kompositor ken aktor
- Enero 27 – Mikhail Baryshnikov, Ruso-Amerikano a sumasala, koreograpo, ken aktor
Marso[urnosen | urnosen ti taudan]
- Marso 31 – Al Gore, maika-45 a Bise Presidente iti Estados Unidos
Mayo[urnosen | urnosen ti taudan]
- Mayo 31 – Svetlana Alexievich, Bieloruso a mannurat, nagungunaan ti Premio Nobel iti Literatura
Hunio[urnosen | urnosen ti taudan]
- Hunio 28 – Kathy Bates, Amerikana nga aktres
Hulio[urnosen | urnosen ti taudan]
- Hulio 12 – Richard Simmons, Amerikano a personalidad ti telebision ken eksperto iti kinasalun-at
Septiembre[urnosen | urnosen ti taudan]
- Septiembre 19 – Jeremy Irons, Ingles nga aktor
Nobiembre[urnosen | urnosen ti taudan]
- Nobiembre 6 – Glenn Frey, Amerikano a gitarista ken kumakanta (The Eagles) (pimmusay 2016)
Disiembre[urnosen | urnosen ti taudan]
- Disiembre 30 – Hermogenes Ebdane, Jr., Filipino a politiko
Pimmusay[urnosen | urnosen ti taudan]
Enero[urnosen | urnosen ti taudan]
- Enero 30 – Mahatma Gandhi, daulo ti tignay ti wayaway ti India, (naasasinado) (naipasngay 1869)
Pebrero[urnosen | urnosen ti taudan]
- Pebrero 11 – Sergei Eisenstein, Sobiet a direktor ti pelikula (naipasngay 1898)
Marso[urnosen | urnosen ti taudan]
- Marso 9 – Edgar de Wahl, Baltiko Aleman a manursuro, matematiko, lingguista ken imbentor ti Interlingue (naipasngay 1867)
Abril[urnosen | urnosen ti taudan]
- Abril 15 – Manuel Roxas, maika-5 a Presidente ti Filipinas (naipasngay 1892)[1]
Dagiti nagibasaran[urnosen | urnosen ti taudan]
- ^ Office of the President of the Philippines Naiyarkibo Hulio 29, 2008, iti Wayback Machine
Dagiti akinruar a silpo[urnosen | urnosen ti taudan]
Dagiti midia a mainaig iti 1948 iti Wikimedia Commons


text:
Prepektura ti Aichi
Ti Prepektura ti Aichi (愛知県, Aichi-ken) ket maysa a prepektura ti Hapon a mabirukan idiay rehion ti Chūbu.[1] Ti rehion ti Aichi ket ammo pay a kas ti rehion ti Tōkai. Ti kapitoliona ket ti Nagoya. Isu daytoy ti sentro ti Metropolitano a Lugar ti Chūkyō.[2]
Pakasaritaan[urnosen | urnosen ti taudan]
Iti kasisigud, ti rehion ket nabingbingay idi kadagiti dua a probinsia ti Owari ken Mikawa.[3] Kalpasan ti Restorasion ti Meiji, ti Owari ken Mikawa ket naipagtipon iti maysa nga entidad. Idia 1871, kalpasan ti panagwaswas ti sistema ti han, ti Owari, malaksid ti Peninsua Chita, ket nabangon idi a kas Prepektura ti Nagoya, bayat a ti Mikawa a naipagtipon iti Peninsula Chita ket pinorma ti Prepektura ti Nukata. Ti Prepektura ti Nagoya ket nanaganan manen idi iti Prepektura ti Aichi idi Abril 1872, ken naitipon idi iti Prepektura ti Nukata idi Nobiembre 27 iti isu met laeng a tawen.
Ti gobierno ti Prepektura ti Aichi ket mabirukan idiay Opsina ti Gobierno ti Prektura ti Aichi idiay Nagoya ken isu daytoy idi ti daan a kapitolio ti Owari.
Etimolohia[urnosen | urnosen ti taudan]
Iti maikatlo a tomo ti Man'yōshū adda daniw babaen ni Takechi Kurohito a mabasa iti kastoy: "Ti sangit ti kannaway, a tumawtawag iti Sakurada; daytoy ket aguni a kas ti atab nga agy-ayus manipud kadagiti kalugnakan ti Ayuchi, a makangkangeg iti sangit ti kannaway". Ni Ayuchi ket isu ti kasisigud a porma ti nagan nga Aichi, ken ti atab ti Fujimae ket isu laengen ti nabati iti nasapsapa nga Ayuchi-gata. Daytoy ket nasalaknibanen a lugar.[4][5]
Heograpia[urnosen | urnosen ti taudan]
Mabirukan daytoy iti asideg a sentro ti nangruna nga isla ti Hapon iti Honshu, ti Prepektura ti Aichi ket sanguenna ti Ise ken Luek Mikawa iti abagatan ken pagbeddenganna ti Prepektura ti Shizuoka iti daya, ti Prepektura ti Nagano iti amianan a daya, ti Prepektura ti Gifu iti amianan, ken Preektura ti Mie iti laud. Daytoy ket agrukod iti 106 km iti daya aginggana iti laud ken 94 km iti abagatan aginggana iti amianan ken mangporma iti nangruna a paset iti Tanap Nōbi. Iti kalawa iti 5,153.81 km2 daytoy ket mangsakop iti agarup a 1.36% iti dagup a kalawa ti rabaw ti Hapon. Ti kangatuan a punto ket ti Chausuyama iti 1,415 m iti ngato ti pantar ti baybay.
Ti akinlaud a parte ti prepektura ket kaaduan babaen ti Nagoya, ti maikatlo a kadakkelan a siudad ti Hapon, ken dagiti suburbiona, bayat a ti akindaya a partena ket saan unay a matagtagitao ngem aglaon pay met kadagiti industrial a sentro. Gapu ti kadur-as ti ekonomiana, manipud idi paset ti panawen idi Oktubre 2005 aginggana idi Oktubre 2006, ti Aichi ket isu idi ti kapardasan a dumakdakkel a prepektura iti termino iti populasion, ken inabakna ti Tokyo, iti 7.4 a porsiento.
Manipud idi Abril 1, 2012, 17% iti dagup a kalawa ti daga ti prepektura ket naidesignado idi a kas dagitiNatural a Parke, a kas dagiti nailian a parke ti Aichi Kōgen, Hida-Kisogawa, Mikawa Wan, ken ti Tenryū-Okumikawa iti igid dagiti pito Prepektural a Nailian a Parke.[6]
Dagiti siudad[urnosen | urnosen ti taudan]
Adda dagiti tallopulo ket walo a siudad a mabirukan iti Prepektura ti Aichi.
Dagiti ili ken dagiti purok[urnosen | urnosen ti taudan]
Dagitoy dagiti ili ken dagiti purok iti tunggal maysa a distrito:
Demograpia[urnosen | urnosen ti taudan]
Manipud idi 2001, ti populasion idi ti Prepektura ti Aichi ket 50.03% a lallaki ken 49.97% a babbai. Dagiti 139,540 nga agtataeng (gangani 2% iti populasion) ket dagiti ganganaet iti pakipagilian.
Populasion babaen ti tawen(2001)[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Nussbaum, Louis-Frédéric. (2005). "Aichi-ken" Japan Encyclopedia, p. 11, p. 11, iti Liblibro ti Google; "Chūbu" Japan Encyclopedia, p. 126, p. 126, iti Liblibro ti Google.
- ^ Nussbaum, "Nagoya" p. 685, p. 685, iti Liblibro ti Google.
- ^ Nussbaum, "Provinces and prefectures" Japan Encyclopedia, p. 780, p. 780, iti Liblibro ti Google.
- ^ "Summary of Aichi Prefecture". Aichi Prefecture. Naala idi 23 Marso 2011.
- ^ Kato, Sadamichi (2000). "Rediscovering an Ancient Poem to Save a Tidal Flat". International Studies in Literature and Environment. Oxford University Press. 7 (2): 189–197. doi:10.1093/isle/7.2.189.
- ^ "General overview of area figures for Natural Parks by prefecture" (PDF). Ministry of the Environment. Naala idi 8 Hulio 2012.
Dagiti akinruar a silpo[urnosen | urnosen ti taudan]
Dagiti midia a mainaig iti Prepektura ti Aichi iti Wikimedia Commons
- Pakaammo ti panagbiahe idiay Prepektura ti Aichi manipud iti Wikivoyage (iti Ingles)
- Opisial a website


text:
Erwin Schrödinger
Ni Erwin Rudolf Josef Alexander Schrödinger (Aleman: [ˈɛʁviːn ˈʃʁøːdɪŋɐ]; 12 Agosto 1887 – 4 Enero 1961), ket maysa idi nga Austriano a pisiko a nagparang-ay kadagiti adu a kammasapulan a nagbanagan iti pagobraan ti kuantum a teoria, a nangporma ti batayan dagiti allon a mekanika: isu ket nangiyannugot ti allon nga ekuasion (agtaltalinaay ken agkamkammatalek ti oras nga ekuasion ni Schrödingern) ken nagipakita ti identidad ti daytoy a panagparang-ayna iti pormalismo ken matris a mekanika. Ni Schrödinger ket nangisingasing ti maysa a kasisigud a panagipatarus ti maipapan ti bagi a kayat a sawen ti allon a pamay-an ken dagiti simarsaruno a tawen ket nagtultuloy a dinildillawna ti panagipatarus ti taripnong ti Copenhagen iti kuantum a mekanika (a nagus-usar a ti paradokso ti pusa ni Schrödingert). Iti pay maipatinayon, isu pay ket nagsurat kadagiti nadumaduma apagobraan ti pisika: ti estadistika a mekanika ken termodinamika, pisika ti dielektriko, teoria ti maris, elektrodinamika, sapasap a relatibidad ken kosmolohia, ken nagpadpadas kadagiti adu a panagaramid ti maysa a naipagkaykaysa a teoria ti pagobraan. Iti librona a "Ania ti biag?" ni Schrödinger ket nangibagbaga ti parikut dagiti henetiko, a nagkitkita ti penomeno ti biag manipud iti panirigan iti pisika. Isu ket nangikaskaso unay kadagiti pilosopiko nga aspeto ti siensia, duog ken oriental a konsepto ti pilosopia, etika ken relihion.[1] Isu ket nagsurat pay iti pilosopia ken teoretikal a biolohia.
Dagiti nagibasaran[urnosen | urnosen ti taudan]
- ^ Heitler, W. (1961). "Erwin Schrödinger. 1887–1961". Biographical Memoirs of Fellows of the Royal Society. 7: 221–226. doi:10.1098/rsbm.1961.0017. JSTOR 769408.
Adu pay a mabasbasa[urnosen | urnosen ti taudan]
John Gribbin (2012), Ni Erwin Schrödinger ken ti Kuantum a Rebolusion, Bantam a Pagmalditan.
Dagiti akinruar a silpo[urnosen | urnosen ti taudan]
Dagiti midia a mainaig ken ni Erwin Schrödinger iti Wikimedia Commons
Dagiti inadaw a sasao a mainaig ken ni Erwin Schrödinger iti Wikiquote (iti Ingles)


text:
Maika-15 a Kongreso ti Filipinas
Ti Maikasangapulo ket lima a Kongreso ti Filipinas (Filipino: Ikalabinlimang Kongreso ng Pilipinas) ket ti panagsasarungkar idi ti nailian a lehislatura ti Republika ti Filipinas, a buklen ti Senado ken ti Kamara dagiti Pannakabagi. Ti kombension ti Maika-15 a Kongreso ket sinaruno idi babaen ti Panagbubutos ti Senado idi 2010, a nangsukat ti kagudua ti pannakaikameng ti Senado, ken ti Panagbubutos ti Kamara dagiti Pannakabagi idi 2010 a nangbutos iti intero a pannakaikameng ti Kamara dagiti Pannakabagi.


text:
Naimbag nga oras yo amin kailian ken kaarruba, adtoy manen ti nanumo a pagayamyo nga umay maki-abrasa ken makinnistoria ken makinnisem kadakayo babaen iti ABN. Sapay la koma ta pia ken nakaradkad latta ti adda kadakayo a sangbayan manen daytoy kolum tayo ket makaipaay kami manen iti ray-aw ken impormasion kadagiti mapaspasamak iti aglawlaw tayo. Saan koma ngarud a dagensen ti barukong ti intay pasaren, Kakayong mi ida.
Ala, sapay la koma ngarud ta umisem kayo man iti daytoy inkam ipadigo ita. Saantayo koma a liplipatan tay kunada a ti panagkatawa ket nabileg nga agas iti aniaman a samsamuyeng. No aniaman dagiti pakadukotam, iwagsakmo pay laeng ket dumanggayka kadakami ita a gundaway.
Iti panagsarak da Jun ken Mang Gusting, adda dinamag ni Mang Gusting ken Jun… ket—
Gusting: Nadamagmo kadi diay anghel a bimmaba, Jun.?
Jun: Anghel kunam Mang Gusting?
Gusting: Anghel a nagiwaras iti surat kadagiti napipintas a babbai ken naguguapo a lallaki. Ammom kadi no ania ti linaon ti surat, Jun?
Jun: Saan, Mang Gusting.
Gusting: Malasmo ngarud, ah…linabasannaka!
Wahahahahahaa!Agngirsi kayo met a uray no kasla ngirsi ti napuoran nga aso.
Ala umdas daytan para ita a lawas, intay man lukaisan a sublian ti napalabas a damag kangrunaan ti kaso ti maysa a kailian tayo nga OFW wenno overseas Filipino worker a no sadino ket nasarakanda ti bangkayna iti freezer piman, siempre natayen…pinagbalinda a kasla ikan wenno lames a nai-freezer. Anian a nagkas-ang kailian, isuda ti ibagbagada idi a “Baro A Banuar” ti pagiliantayo ta isuda ti dakkel ti maipapaayna a dolyar iti pagilian babaen kadagiti remittances da. Dayawenmi la unay ti madagdagus nga action ti gobierno Duterte ta inaramid da amin a kabaelanda tapno mayawid ti bangkay ti nakakaasi a kailian tayo. Daytoy met ti nangararon iti luksaw ket naikeddeng ti gobierno Duterte a maipasardeng pay laeng ti pannakaibaon dagitoy a banuar tayo iti pagilian a Kuwait. Saan laeng a dayta, nakisarita ti Presidente ti Pilipinas iti gobierno ti Kuwait a maikkanda koma iti amnesty dagitoy makuna a TNT weno dagiti tago ng tago a kailian idiay ta idi agpaso ti panagtalinaed da idiay, naglemlemmengda tapno saanda laeng a mapaawid piman.
Adu dagiti napaawid ket dayawen tayo man met ti akin kukua iti maysa nga Airlines ta intedna a libre ti pannakayawid dagitoy a kailian tayo. Ngem adu met ti agriri kadagiti agap-aplikar iti nasao a pagilian ta adu ti maapektaran wenno maawanan trabaho. Kuna ti Malakanyang a mabalin nga agsubli dagiti nagbakasion no la ketdi ta isu met laeng ti amona. Ala ket adalen yo a naimbag apo a mangiturturong no ania ti pagsayaatanna ta adda met dagiti adda idiay nga OFW a nasayaat ti kasasaad da ta saan met ngata nga agpapada ti gasat ti maysa a tao. Adda met dagiti am-ammotayo nga adda sadiay a natalged met ti kasasaadda. Ken maysa ania, saan met nga umili ti Kuwait ti nagaramid iti kinadamsak iti OFW a kailiantayo, gangannaet met iti daydiay a lugar.
Ti maudi nga inkam maibaga, kasta koma apo a mangiturturong ti kinapartak ti aksyon tayo no adda dagiti kailian tayo nga OFW nga ibagbagada a baro a banuar ta pagaammomi, saan laeng a dayta ti parikut a paspasaren dagiti kailiantayo a baro a banuar iti nagduduma a paset ti lubong. Koma, agtignay a dagus ti ahensia ti gobierno nga akin-sakup iti dayta tapno maipaayan ayuda dagiti nakakaasi a kailiantayo a mairurumen weno marabngios ti kalinteganda kas tao ken anak ti Dios. Kudos kadakayo. Mabuhay kayo.
Ne, ne, ne, Kakayong naimasantayo manen a kunak isu a baliwantay to manen, a. Kasta pay pare Jun, Editor Thom, nangruna ken Ading Melanie a nakaan-anus a mangur-uray iti kulom tayo, ania kumusta met ti date mo idi aldaw dagiti puso, Ading Pintas? Agkakape tayo man no maminsan dita opisina, mailiwak met a maki-innistorya ken maki-igup iti kape kadakayo, kasta pay, babayooo. Tsuptsup muahmuah.


text:
Dibision Dagiti Eleksion
Rehistrasion ti Botante
i maudi a panagisumiter kadagiti Aplikasion iti Rehistrasion ti Botante para iti Eleksion Heneral iti 2022 ket iti Oktubre 31, 2022. Dagiti tattao a kualipikado nga agbotos iti Estado ti Hawaii ket mabalin nga agparehistro tapno makabotos wenno pabaruenda ti rehistrasionda a kas botante iti online iti https://olvr.hawaii.gov/.
Mabalinmo met ti mangisumiter a personal wenno mangikoreo iti papel a pormulario ti rehistration ti botante iti Opisina ti Klerk ti Ili. Mabalinmo nga ikoreo ti pormulario iti:
Office of the County Clerk, Elections Division
200 S High St., Kalana O Maui Building, #708
Wailuku, HI 96793
No bilang awankanto iti nairehistro nga adresmo a pakaipatulodan ti balota ket kayatmo a maipatulod ti balotam iti sabali nga adres para iti maysa nga espesipiko nga eleksion wenno iti maysa a sibubukel a siklo ti eleksion, mabalinmo ti mangisumiter iti maminsan-laeng nga aplikasion iti absentee.
Eleksion Heneral 2022
Dagiti Petsa a Tandaanan
Mangrugi a makaawat dagiti botante iti naikoreo a pakete ti balota ti Eleksion Heneral: Oktubre 20, 2022
Panaglukat Dagiti Sentro a Pakaserbian ti Botante: Oktubre 25, 2022
Maudi nga aldaw a panagisumiter iti papel nga Aplikasion iti Rehistrasion ti Botante para iti Eleksion Heneral: Oktubre 31, 2022
Maudi nga Aldaw ti Aplikasion iti Absentee Mail: Nobiembre 1, 2022
Aldaw ti Eleksion Heneral: Nobiembre 8, 2022
Dagiti Sentro a Pakaserbian ti Botante iti Ili ti Maui
Dagiti Lugar a Pagideposituan iti Ili ti Maui
NAYON A PROKLAMASION ITI ELEKSION
ANANSA TA, ti proklamasion a naipaulog idi Mayo 10, 2022, babaen ti Hepe ti Opisina ti Eleksion ti Estado ti Hawaii iti pannakiayon ti klerk ti tunggal ili ti Estado ti Hawaii indeklararda ti pannakaangay dagiti umay nga eleksion ken inramanda ti maysa a pakaammo mainaig kadagiti sentro a pakaserbian dagiti botante ken kadagiti lugar a pagideposituan para iti Ili ti Maui;
ANANSA TA, ti Lanai County Council District Office Conference Room, 814 Fraser Avenue, Lanai City, HI 96763 ket saanen a mayataday nga agserbi a kas sentro a pakaserbian ti botante ken lugar a pagideposituan; ken
ANANSA TA, ti Hana High & Elementary School, 4111 Hana Hwy, Hana, HI 96713 ket saanen a mayataday nga agserbi a kas sentro a pakaserbian ti botante ken lugar a pagideposituan bayat ti Eleksion Primaria inton Agosto 13, 2022 ken bayat ti Eleksion Heneral inton Nobiembre 8, 2022; ken
ANANSA TA, ti Kihei Fire Station, 11 Waimahaihai Street, Kihei, HI 96753 ket saanen a mayataday nga agserbi a kas lugar a pagideposituan; ken
ANANSA TA, ti Seksion 11-109 ti Dagiti Narebisar a Paglintegan ti Hawaii ket ikkanna iti bileg ti klerk ti ili a mangestablisar kadagiti sentro a pakaserbian ti botante ken mangituding ken mangipaay kadagiti lugar a pagideposituan;
ITA NGARUD, SIAK, KATHY L. KAOHU, Klerk ti ili ti Ili ti Maui, adtoy a nayonak ti proklamasion a naipaulog idi Mayo 10, 2022 babaen ti:
1. Panangikkat iti ania man a pannakadakamat ti Lanai County Council District Office Conference Room, 814 Fraser Avenue, Lanai City, HI 96763 a kas sentro a pakaserbian ti botante ken lugar a pagideposituan;
2. Panangikkat iti ania man a pannakadakamat ti Hana High & Elementary School, 4111 Hana Hwy, Hana, HI 96713 a kas sentro a pakaserbian ti botante ken lugar a pagideposituan bayat ti Eleksion Primaria inton Agosto 13, 2022 ken bayat ti Eleksion Heneral inton Nobiembre 8, 2022; ken
3. Panangikkat iti ania man a pannakadakamat ti Kihei Fire Station, 11 Waimahaihai Street, Kihei, HI 96753 a kas lugar a pagideposituan; ken
4. Panangiproklamar a ti Lanai Community Center, 411 Eighth Street, Lanai City, HI 96763 ket isu ti agpaay a kas sentro a pakaserbian ti botante ken lugar a pagideposituan bayat ti Eleksion Primaria bayat dagitoy sumaganad a panawen:
a. Agosto 8, 2022, agingga iti Agosto 12, 2022, Lunes agingga iti Biernes, manipud iti 8:00 a.m. agingga iti 4:30 p.m.
b. Agosto 13, 2022, manipud iti 7:00 a.m. agingga iti 7:00 p.m.; ken
5. Panangiproklamar a ti Lanai Community Center, 411 Eighth Street, Lanai City, HI 96763 ket isu ti agpaay a kas sentro a pakaserbian ti botante ken lugar a pagideposituan bayat ti Eleksion Heneral bayat dagitoy sumaganad a panawen:
a. Nobiembre 1, 2022, agingga iti Nobiembre 7, 2022, Lunes agingga iti Sabado, manipud iti 8:00 a.m. agingga iti 4:30 p.m.
b. Nobiembre 8, 2022, manipud iti 7:00 a.m. agingga iti 7:00 p.m.; ken
6. Panangiproklamar a ti Hana High & Elementary School, 4111 Hana Hwy, Hana, HI 96713 ket isu ti agpaay a kas sentro a pakaserbian ti botante ken lugar a pagideposituan bayat ti Eleksion Primaria inton Agosto 6, 2022, manipud iti l0:00 a.m. agingga iti 4:00 p.m.; ken
7. Panangiproklamar a ti Hana High & Elementary School, 4111 Hana Hwy, Hana, HI 96713 ket isu ti agserbi a kas sentro a pakaserbian ti botante ken lugar a pagideposituan bayat ti Eleksion Heneral inton Nobiembre 5, 2022, manipud iti l0:00 a.m. agingga iti 4:00 p.m.
Amin a sabsabali pay a probision daytoy a proklamasion a naipaulog idi Mayo 10, 2022, ket agtalinaed a naan-anay a bileg ken epektoda.
KAS PAMMANEKNEK, adtoy a pirmaak ken imarkak ti Naindaklan a Selio ti Ili ti Maui.
NAARAMID iti Opisina ti Klerk ti Ili, Wailuku, Maui, Estado ti Hawaii, iti daytoy maika-25 nga aldaw ti Hulio, 2022.
(Sgd.) KATHY L. KAOHU
County Clerk, County of Maui
PAKAAMMO ITI PUBLIKO ITI PANNAKAIKOREO TI PAKAUNA A PAKETE TI BALOTA
Kas mayayon iti Seksion 11-103, Dagiti Narebisar a Paglintegan ti Hawaii, maipakaammo a dagiti pakauna a pakete ti balota ti Eleksion Heneral para kadagiti rehistrado a botante ti Ili ti Maui ket maipatulodto babaen ti Serbisio Postal ti Estados Unidos inton Mierkoles, Oktubre 19, 2022. Mabalin a maawat dagiti botante dagiti pakete ti balotada mangrugi iti Oktubre 20, 2022.
Asino man a rehistrado a botante a di makaawat iti pakete ti balotada iti uneg ti 5 nga aldaw manipud iti petsa a pannakaikoreona, nasken a kaumanda ti Dibision Dagiti Eleksion ti Ili ti Maui (Maui County Elections Division) iti (808) 270-7749 tapno maammuanda ti kasasaad ti pakete ti balotada.
NAARAMID iti daytoy maika-12 ti Oktubre, 2022.
(Sgd.) Kathy L. Kaohu
KATHY L. KAOHU, KLERK TI ILI
ILI TI MAUI, ESTADO TI HAWAII
Kaumandakami
Email: county.clerk@mauicounty.us
Pisikal nga Adres:
200 S. High St.
Kalana O Maui Bldg, #708
Wailuku, HI 96793
Dagiti Oras:
Lunes – Biernes
7:45am – 4:30pm
malaksid kadagiti holiday
Fax: (808) 270-7171
Telepono: (808) 270-7749
Adda ad-adu pay nga impormasion maipanggep iti eleksion iti Ilokano iti:
– https://elections.hawaii.gov/ilocano-main/
– http://mauicounty.us/wp-content/uploads/2022/07/Ilokano-Elections.pdf
Election information is available in English here.


text:
Lehislatibo a distrito iti Catanduanes
Ti Lehislatibo a Distrito iti Catanduanes ket isu ti pannakabagi ti Probinsia ti Catanduanes iti Kamara dagiti Pannakabagi ti Filipinas. Ti Catanduanes ket nairepresenta idi a kas paset ti maikadua a distrito ti Albay manipud idi 1907 aginggana idi 1931, ken binukel idi ti maikapat a distrito ti probinsia manipud idi 1931 aginggana idi 1946. Nangrugrugi daytoy a nagbutos ti bukodna a pannakabagi idi 1946, kalpasan a nagbalin a probinsia idi 1945. Manipud idi 1978 aginggana idi 1984, daytoy ket paset idi ti pannakabagi ti Rehion V.
Maymaysa a distrito[urnosen | urnosen ti taudan]
- Dagiti ili: Bagamanoc, Baras, Bato, Caramoran, Gigmoto, Pandan, Panganiban, San Andres, San Miguel, Viga, Virac
- Populasion (2010): 246,300
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- Kongresional a Biblioteka iti Kamara dagiti Pannakabagi ti Filipinas


text:
Solstisio ti panaglalam-ek
Ti solstisio ti panaglalam-ek ket ti maysa nga astronomikal a penomeno a mangmarka ti kabiitan nga aldaw ken ti kapautan a rabii iti tawen. Ti solstisio ti panaglalam-ek ket mapasamak para iti Akin-amianan a Hemisperio iti Disiembre ken para iti Akin-abagatan a Hemisperio iti Hunio.
Ti aksis a pakbo ti Daga ken dagiti hiroskopiko nga epekto iti inaldaw a panaglimutna ket kaibuksilanna a dagiti dua nga agsumbangir a punto iti langit kadagiti punto ti aksis a pagtayyekan ti Daga ket agin-inut nga agbaliw (mangkompleto iti sirkulo iti tunggal agarup a 26,000 a tawtawen). Iti panagsursurot ti Daga iti pagtayyekanna iti likmut ti Init, ti hemisperio ti polar a mangtallikud manipud iti Init, a makasansanay iti panaglalam-ek, iti gudua a tawen, ket sumagonto iti Init ket makasanay iti kalgaw. Daytoy ket gapu ta dagiti dua a hemisperio ket sanguenda dagiti agsumbangir a direksion iti igid ti aksis ti Daga, ken isu a no ti maysa a hemisperio ti polar ket makasanay iti panaglalam-ek, ti sabali ket makasanay iti kalgaw.
Daytoy ket ad-adu a makitkita kadagiti nangato a latitud, ti solstisio ti panaglalam-ek ti hemisperio ket mapasamak iti kabiitan nga aldaw ken kapautan a rabii iti tawen, no ti inaldaw a kangatuan nga ayan ti init iti langit ket adda iti kababaanna.[1] Ti solstisio ti panaglalam-ek ket agpaut laeng iti darikmat iti panawen, isu a dagiti sabali a termino ket naus-usar para iti aldaw apakasamakanna, kas ti "tengnga ti panaglalam-ek", wenno ti "kabiitan nga aldaw". Daytoy ket masansan a naikedkeddeng iti "karo ti panaglalam-ek" (Dongzhi iti Insik a kalendario), uray no ti panaglalam-ek iti meteorolohia ket sakupenna ti intero a paset ti panawen ti Disiembre aginggana ti Pebrero. Ti maipapan iti tiempo a kinapangruna ti solstisio ti panaglalam-ek ket iti baliktad ti panagin-inut nga iyaatiddog dagiti rabii ken iti panagpabiit dagiti aldaw. Dagiti petsa ti kasapaan nga ileleggak ti init ken ti kaladawan nga ilelennek ti init ket maigiddiat iti solstisio ti panaglalam-ek, nupay kasta, ken dagitoy ket agdepdepende iti latitud, gapu ti panagdumaduma iti sola nga aldaw iti amin apaset ti tawen babaen ti immitlog a panatayyek ti Daga.
Iti sangalubongan, ti panagiyulog ti pasamak ket agdumaduma manipud kadagiti kultura, ngem adu kadagiti kultura ket agtengtengel iti pannakabigbig iti iyuungar manen, a mairaman dagiti piesta, dagiti panagraragksak, dagiti panagur-urnong, dagiti rito wenno dagiti dadduma pay a selebrasion iti dayta a panawen.[2]
Dagiti nagibasaranUrnosen
- ^ An Introduction to Physical Science, 12th Ed., James Ship-man, Jerry D. Wilson, Aaron Todd, Section 15.5, p 423, ISBN 978-0-618-92696-1 2007.
- ^ "Winter Solstice celebrations: a.k.a. Christmas, Saturnalia, Yule, the Long Night, start of Winter, etc". Religious Tolerance.org. Disiembre 3, 1999. Naiyarkibo manipud iti kasisigud idi 2019-02-18. Naala idi Disiembre 22, 2011.


text:
Amianan a daya nga Asia
Ti Amianan a daya nga Asia ken Akin-amianan a daya nga Asia ket mangibagbaga ti akin-amianan a daya a subrehion ti Asia. Dagiti pagilian nga adda iti Amianan a daya nga Asia ket ti Hapon, Amianan a Korea, ken Abagatan a Korea ken mabalin pay a mangiraman ti Tsina, Rusia (kadawyan a mangibagbaga iti Adayo a Daya ti Rusia), Mongolia, ken uray pay ti Taiwan.
Dagiti panangipalawag[urnosen | urnosen ti taudan]
Ti panangipalawag ti Amianan a daya nga Asia ket saan natalinaay, ngem masansan nga agbalbaliw segun ti konteksto a pakaitungtunganna.
Iti heopolitika, ti Konseho kadagiti Ganganaet a Pannakibiang ket ipalawagna ti Amianan a Daya nga Asia a kas ti Hapon, Amianan a Korea, ken Abagatan a Korea.[1] Ti Tsina ken Rusia ket masansanda a mairaman iti heopolitikal a pakitungtungan iti rehion iti sakup ti pannakitignay kadagiti interesado ken dagiti annurotenda kadagiti tagikua ti Hapon ken dagiti Korea. Ti Baybay ti Hapon, ti Baybay Duyaw, ken sagpaminsan pay iti Baybay Daya a Tsina ken ti Baybay ti Okhotsk ket nairamraman kadagiti pagtutungtungan iti rehion.
Iti kadawyan a panagusar, nupay kasta, ti termino nga Amianan a daya nga Asia ket kadawyan a mangiramann ti Tsina.[2][3] Iti daytoy a porma, dagiti bugas a pagilian a mangbukel ti Amianan a daya nga Asia ket ti Tsina, Hapon, Amianan a Korea, ken Abagatan a Korea.[4]
Ti Instituto ti Panagsukisok iti Ekonomia para iti Amianan a daya nga Asia ket ipalawagna ti rehion a kas mangbukel ti "Tsina, Hapon, dagiti Korea, Mongolia, ken dagiti akindaya a rehion ti Pederasion ti Rusia."[5] Ti Banko ti Lubong ket mangibagbaga iti "tallo a kangrunaan nga ekonomia ti Amianan a daya nga Asia, a kas iti Tsina, Hapon, ken Abagatan a Korea", ken bigbigenna pay ti nawatwatiwat a panangipalawag a mangiraman ti Tsina (mairaman ti Hong Kong ken Macau), Taiwan, Hapon, dagiti Korea, Mongolia, ken ti Adayo a Daya ti Rusia ken Siberia.[6]
Iti bioheograpia, ti Amianan a daya nga Asia ket kadawyan a mangibagbaga ti lugar nga agarup a mangsakop ti Hapon, ti Peninsula ti Korea, Amianan a daya a Tsina, ken ti Adayo a Daya ti Rusia iti nagbaetan ti Danaw Baikal idiay Sentral Siberia ken ti Taaw Pasipiko. Para iti nawatwatiwat nga espektro ti Amianan a daya nga Asia, kitaen ti.[7]
Ekonomia[urnosen | urnosen ti taudan]
Ti Amianan a daya nga Asia ket maysa kadagiti kangrunaan a rehion ti ekonomia iti lubong. Daytoy ket maysa kadagiti nangruna a sentro ti politika ken addaan iti maysa a nangruna nga impluensia iti sangalubongan.
Bioheograpia[urnosen | urnosen ti taudan]
Ti Amianan a daya nga Asia ket kaaduan a naabbongan iti temperado a kabakiran ken karuotan. Adda met dagiti adu a paggiddiatan dagiti temperatura iti baetan ti kalgaw ken panaglalam-ek. Daytoy ket lugar pay a kabambantayan.
Kitaen pay[urnosen | urnosen ti taudan]
- EALC (Dagiti pagsasao ti Amianan a Daya nga Asia ken sibilisasion/kulkultura)
- Daya nga Asia
- Panagad-adal ti Daya nga Asia
- Amianan a Daya a Tsina
- Hapon
- Adayo a Daya ti Rusia
- Ti Peninsula ti Korea (ammo pay a kas ti Korea)
Dagiti nagibasaran[urnosen | urnosen ti taudan]
- ^ "Amianan a daya nga Asia." Konseho kadagiti Ganganaet a Pannakibiang.Naala idi Agosto 10, 2009.
- ^ "Northeast Asia dominates patent filing growth Naiyarkibo 2013-06-20 iti Wayback Machine." Naala idi Agosto 8, 2001.
- ^ "Paper: Economic Integration in Northeast Asia Naiyarkibo 2016-03-04 iti Wayback Machine." Naala idi Agosto 8, 2011.
- ^ Gilbet Rozman (2004), Northeast asia's stunted regionalism: bilateral distrust in the shadow of globalization. Cambridge University Press, pp. 3-4
- ^ Economic Research Institute for Northeast Asia (1999). Japan and Russia in Northeast Asia: Partners in the 21st Century. Greenwood Publishing Group. p. 248.
- ^ Aminian, Nathalie; Fung, K.C.; Ng, Francis. "Integration of Markets vs. Integration by Agreements" (PDF). Policy Research Working Paper. Banko ti Lubong.
- ^ "Archive copy" (PDF). Naiyarkibo manipud iti kasisigud (PDF) idi 2012-01-18. Naala idi 2014-10-15.
{{cite web}}: Panagtaripato ti CS1: naiyarkibo a kopia a kas titulo (silpo)
Dagiti silpo ti ruar[urnosen | urnosen ti taudan]
- Sentro para iti Panagadadal ti Annuroten ti Amianan a Daya nga Asia – Instituto ti Brookings


text:
Lehislatibo a distrito iti Kalinga-Apayao
Ti Lehislatibo a Distrito iti Kalinga-Apayao ket isu idi ti pannakabagi ti Probinsia ti Kalinga-Apayao iti Kamara dagiti Pannakabagi ti Filipinas manipud idi 1969 aginggana idi 1972, ti Kadawyan a Batasang Pambansa manipud idi 1984 aginggana idi 1986, ken idi manen iti Kamara dagiti Pannakabagi ti Filipinas manipud idi 1987 aginggana idil 1998, idi ti Apayao ken ti Kalinga—dagiti probinsia a nakabingayanda idi Pebrero 14 1995—ket naikkan ti bukodda a pannakabagi. Ti Kalinga-Apayao ket nairepresenta idi ti Mountain Province manipud idi 1916 aginggana idi 1969, ken ti Rehion II iti Interim Batasang Pambansa.
Maymaysa a distrito (awanen)[urnosen | urnosen ti taudan]
Sapasap (awanen)[urnosen | urnosen ti taudan]
Kitaen pay[urnosen | urnosen ti taudan]
- Lehislatibo a distrito iti Apayao
- Lehislatibo a distrito iti Kalinga
- Lehislatibo a distrito iti Mountain Province
Dagiti nagibasaran[urnosen | urnosen ti taudan]
- Kongresional a Biblioteka iti Kamara dagiti Pannakabagi ti Filipinas


text:
Sabangan
Ti sabangan ket paset ti karayan nga agayus iti danaw, karayan, dakkel a pagurnongan ti danum wenno taaw.
Gunay ti danum[urnosen | urnosen ti taudan]
Ti danum manipud iti karayan ket mabalin a sumrek iti mangawat a bagi kadagiti nadumaduma a pamay-an. Ti gunay ti danum ket kangrunaan nga agdepende iti relatibo a densidad ti karayan no maiyasping iti mangawat a danum ken iti ania man nga ambiente a gunay iti mangawat a danum, kas dagiti atab, ugot wenno dagiti seiche.
No ti danum ti karayan ket napusposek ngem ti rabaw ti mangawat a danum, ti danum ti karayan ket bumatok iti baba ti rabaw iti bakkog ti pagbatokan. Ti danum ti karayan ket mabalinton a mangporma iti maysa panagayus iti sirok wenno iti maysa a panaginnayus iti rabaw iti uneg ti danaw.
No ti danum ti karayan ket nalaglag-an ngem ti mangawat a danum, a kas ganggani amin a kaso no ti nasadiwa a danum ket agayus iti naap-apgad a danum ti baybay, ti danum ti karayan ket tumpaw iti rabaw ti danaw a kas maysa panagayus iti rabaw.
Ti maikuyog pay kadagitoy a mekanismo a panagawit ti banag, ti agayus iti uneg a danum ket maiwaras pay.
Dagiti porma ti daga[urnosen | urnosen ti taudan]
Iti sabangan ti karayan, ti panagbaliw ti kasasaad ti panagayus ket mabalin a mangpataud iti karayan a mangitinnag iti ania man a sedimento nga aw-awitenna. Daytoy a panangideposito ti sedimento ket makapataud kadagiti nadumaduma a porma ti daga a kasdagiti delta, dagiti baknad, ken dagiti durudor ti darat.[1]
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Rowland, J. C., W. E. Dietrich, G. Day, and G. Parker (2009), Formation and maintenance of single-thread tie channels entering floodplain lakes: Observations from three diverse river systems, J. Geophys. Res., 114, F02013, doi:10.1029/2008JF001073


text:
Mandaon
Ti Mandaon ket maysa a maika-3 a klase nga ili iti probinsia ti Masbate iti Filipinas.
Dagiti baranggayUrnosen
Ti Mandaon ket politikal a nabingbingay iti 26 a barbaranggay.[2]
- Alas
- Ayat
- Bat-Ongan
- Bugtong
- Buri
- Cabitan
- Cagmasoso
- Canomoy
- Centro
- Dayao
- Guincaiptan
- Lantangan
- Looc
- Mabatobato
- Maolingon
- Nailaban
- Nanipsan
- Pinamangcaan
- Poblacion
- Polo Dacu
- San Juan
- San Pablo
- Santa Fe
- Tagpu
- Tumalaytay
- Laguinbanwa
DemograpiaUrnosen
Dagiti nagibasaranUrnosen
- ^ Municipality of Mandaon | (DILG)
- ^ a b "2015 Census of Population, Report No. 3 – Population, Land Area, and Population Density" (PDF). Philippine Statistics Authority. Quezon City, Philippines. Agosto 2016. ISSN 0117-1453. Naiyarkibo (PDF) manipud iti kasisigud idi Mayo 25, 2021. Naala idi Hulio 16, 2021.
- ^ Rehion ti Bicol Dagup ti Populasion babaen ti Probinsia, Siudad, Munisipalidad ken Baranggay. Naala idi Hulio 8, 2021 (iti Ingles)
- ^ Senso ti Populasion (2020). "Rehion V (Rehion ti Bicol)". Dagup ti Populasion babaen ti Probinsia, Siudad, Munisipalidad ken Baranggay. Philippine Statistics Authority. Naala idi Hulio 8, 2021.
- ^ Senso ti Populasion (2015). "Rehion V (Rehion ti Bicol)". Dagup ti Populasion babaen ti Probinsia, Siudad, Munisipalidad ken Baranggay. Philippine Statistics Authority. Naala idi Hunio 20, 2016.
- ^ Senso ti Populasion ken Sangkabalayan (2010). "Rehion V (Rehion ti Bicol)". Dagup ti Populasion babaen ti Probinsia, Siudad, Munisipalidad ken Baranggay. National Statistics Office. Naala idi Hunio 29, 2016.
- ^ Dagiti Senso ti Populasion (1903–2007). "Rehion V (Rehion ti Bicol)". Tabla 1. Nabilangan ti Populasion kadagiti Nadumaduma a Senso babaen ti Probinsia/Nangato nga Urbano a Siudad: 1903 aginggana idi 2007. National Statistics Office.
- ^ "Probinsia ti Masbate". Datos ti Populasion ti Munisipalidad. Local Water Utilities Administration. Naala idi Disiembre 17, 2016.
Dagiti akinruar a silpoUrnosen
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
1Ita, iti maika-12 a bulan, nga isu ti bulan ti Adar, iti maika-13 nga aldaw, idi umadanin ti pannakaipatungpal ti linteg ken bilin a naipaulog iti nagan ti ari, iti aldaw a ninamnama dagiti kabusor dagiti Judio a manggun-odda iti pannakabalin kadakuada, nabaliktad daytoy. Nagun-od dagiti Judio iti pannakabalin kadagiti kabusorda.
2Nagguummong dagiti Judio kadagiti siudadda iti amin a probinsia ni Ari Ahasuero, tapno ipatayda dagiti imada kadagiti nangpadas a nangiyeg iti didigra kadakuada. Awan ti makalapped kadakuada, ta ti panagbuteng kadagiti Judio ket nagdissuor kadagiti amin a tattao.
3Tinulongan dagiti amin nga opisial kadagiti probinsia, dagiti gobernador iti probinsia, dagiti gobernador, ken dagiti administrador ti ari dagiti Judio gapu ta nagdisuor kadakuada ti panagbuteng kenni Mardokeo.
4Ta mabigbigbig unayen ni Mardokeo iti balay ti ari, ken nagsaknap ti kinalatakna iti amin a probinsia, ta ti lalaki a ni Mardokeo ket bumilbileg.
5Rinaut dagiti Judio dagiti kabusorda babaen iti kampilan, pinapatay ken dinaddadaelda ida, ken inaramidda ti pakaay-aywanda kadagiti kabusorda.
6Iti mismo a sarikedked ti Susa, pinapatay ken dinadael dagiti Judio ti limagasut a lallaki.
7Pinapatayda da Parsandata, Dalfon, Asfata,
8Porata, Adalia, Aridata,
9Parmasta, Arisai, Aridai, Vaizata,
10ken dagiti sangapulo a putot a lallaki ni Haman a puto a lalaki ni Hamadata, a kabusor dagiti Judio. Ngem saanda a nangsamsam.
11Iti dayta nga aldaw, naipadamag iti ari ti bilang dagiti napapatay idiay Susa, ti nasarikedkedan a siudad.
12Kinuna ti ari kenni Reyna Ester, “Pinapatay dagiti Judio ti limagasut a lallaki idiay siudad ti Susa, agraman dagiti sangapulo a putot a lallaki ni Haman. Ania ngarud ti inaramidda kadagiti dadduma a probinsia ti ari? Ita, ania ti dawatmo? Maipaayto daytoy kenka. Ania ti kiddawmo? Maipaayto daytoy kenka.”
13Kinuna ni Ester, “No makaay-ayo daytoy iti ari, mapalubosan koma dagiti Judio nga adda idiay Susa nga aramidenda daytoy a bilin a naipaulog iti nagan ti ari iti daytoy nga aldaw uray pay inton bigat, ken palubosam koma a maibitin iti pagbitayan dagiti bagi dagiti sangapulo a putot a lallaki ni Haman.”
14Isu nga imbilin ti ari a maaramid ti kasta. Nangipaulog ti ari ti maysa a bilin idiay Susa, ket imbitinda ti sangapulo a putot a lallaki ni Haman.
15Naguummong dagiti Judio nga adda idiay Susa idi maika-14 nga aldaw iti bulan ti Adar, ken pinapatayda iti tallogasut pay a lallaki idiay Susa, ngem saanda a nangsamsam.
16Naguummong dagiti nabatbati a Judio nga adda kadagiti probinsia ti ari tapno salaknibanda dagiti biagda, ken nakainanada manipud kadagiti kabusorda ket pinapatayda dagiti 75, 000 kadagidiay kabusorda, ngem saanda a nangsamsam kadagiti gameng dagiti napapatayda.
17Iti maika-13 nga aldaw ti bulan ti Adar, iti maika-14 nga aldaw, naginana ken inaramidda dayta nga aldaw a padaya ken panagraragsak.
18Ngem naguummong dagiti Judio idiay Susa idi maika-13 ken maika-14 nga aldaw. Iti maika-15 nga aldaw, naginanada ket inaramidda daytoy nga aldaw a padaya ken panagraragsak.
19Dayta ti gapuna no apay a nginilin dagiti Judio kadagiti barbarrio, dagiti nangaramid kadagiti babbalayda kadagiti ili ti maika-14 nga aldaw ti bulan ti Adar a kas aldaw a panagraragsak ken padaya, ken kas aldaw nga agpipinnatulodda kadagiti sagut a makan iti maysa ken maysa.
20Insurat ni Mardokeo dagitoy a banbanag ken impatulodna ti surat kadagiti amin a Judio iti probinsia ni ari Ahasuero, asideg man ken adayo,
21a mangibilbilin a ngilinenda ti maika-14 ken maika-15 nga aldaw ti Adar a tinawen.
22Dagitoy dagiti aldaw idi nakainana dagiti Judio manipud kadagiti kabusorda, ken ti tiempo nga ti ladingitda ket nagbalin a rag-o, ken manipud iti panagleddaang a nagbalin nga aldaw a naisangsangayan. Masapul nga aramidenda daytoy nga aldaw ti padaya ken panagraragsak, ken ti panagpipinnatulodda kadagiti sagut a makan iti maysa ken maysa, ken sagsagut kadagiti marigrigat.
23Isu nga intultuloy dagiti Judio ti narugianda a panagrambak, ar-aramidenda no ania ti insurat ni Mardokeo kadakuada.
24Iti dayta a tiempo, ni Haman a putot a lalaki ni Hammedata a nagtaud iti kaputotan ni Agag, ti kabusor dagiti amin nga Judio, ket naggandat iti maibusor kadagiti Judio tapno dadaelenna ida, ken ipurruakna ti Pur (dayta ket, binnunotan), tapno parmeken ken dadaelen dagiti Judio.
25Ngem idi dimmanon daytoy a banag iti ari, nangibilin isuna babaen kadagiti surat a ti nadangkes a plano ni Haman maibusor kadagiti Judio ket maisubli iti bukodna nga ulo, ket rumbeng a maibitin isuna ken dagiti putotna a lallaki iti pagbitayan.
26Isu nga inawaganda dagitoy nga aldaw iti Purim, a naggapu iti nagan a Pur. Gapu ta amin a nailanad iti daytoy a surat, ken amin a nakitada ken napasamak kadakuada,
27ket inawat dagiti Judio ti baro a kaugalian ken pagrebbengan. Daytoy a kaugalian ket para kadakuada, kadagiti kaputotanda, ken ti tunggal maysa a nakitipon kadakuada. Rumbeng a rambakanda dagitoy a dua nga aldaw iti tinawen. Rambakanda dagitoy iti umno a wagas ken iti isu met laeng a tiempo iti tinawen.
28Masapul a rambakan ken ngilinenda dagitoy nga aldaw iti tunggal kaputotan, amin a pamilia, amin a probinsia, ken amin a siudad. Masapul a saan pulos nga agsarday dagitoy a Judio ken dagiti kaputotanda a mangngilin a sipupudno dagitoy nga aldaw ti Purim, tapno saanda a pulos a malipatan daytoy.
29Nagsurat a nabuyogan iti amin a turay ni Reyna Ester nga anak a babai ni Abihail ken ni Mardokeo a Judio ken napasingkedan daytoy a maikadua a surat a maipanggep iti Purim.
30Naipatulod dagiti surat kadagiti amin a Judio iti 127 a probinsia iti pagarian ni Ahasuero, a mangidawdawat iti kinatalged ken kinapudno dagiti Judio.
31Pinasingkedan dagitoy a sursurat ti aldaw ti Purim iti naituding a tiempo, a kas imbilin da Mardokeo a Judio ken Reyna Ester kadagiti Judio. Inawat dagiti Judio daytoy a pagrebbengan para kadakuada ken kadagiti kaputotanda, kas ti panangawatda iti tiempo ti panagayunar ken panagun-unnoy.
32Pinasingkedan ti bilin ni Ester dagitoy nga annuroten maipapan iti Purim, ket naisurat daytoy iti libro.


text:
Romain Rolland
Ni Romain Rolland (29 Enero 1866 – 30 Disiembre 1944) ket maysa a Pranses a dramatista, nobelista, manalaysay, agisarsarita ti arte ken mistiko a nagunggunaan ti Premio Nobel iti Literatura idi 1915.[1]
Biograpia[urnosen | urnosen ti taudan]
Ni Rolland ket naipasngay idiay Clamecy, Nièvre iti pamilia a nabaknang ken agtaltalon. Nagisursurat kadagiti bukodna a kapadasan iti Kaunegan a panagbanbaniaga (1942), isu mismo ti nakakita nga isu ket pannakabagi iti "taga-ugma a sebbangan." Inpakatna dagitoy a tinaudan iti Colas Breugnon idi (1919).
Naala isuna idiay École normale supérieure idi 1886, immuna a nagadal iti philosopia, ngen ti kinawaya ti kararuana ket puonan ti panagbaybay-anna iti daytoy tapno isuna ket saan a mangitulok iti mangituray nga ideolohia. Naalana ti grado ti pakasaritaan iti 1889 ken nagtaeng ti dua a tawen idiay Roma, a ti panakaamammona kenni Malwida von Meysenbug nga isu ket gayyem ni Nietzsche kenni Wagner ken ti panakaduktalna ti Italiano nga obra maestra ket nangikeddeng para iti panagrangrang-ay ti kapanunutanna. Idi nagsubli idiay Pransia idi 1895, naalana ti doktorado a grado babaen ti bukodna a tesis iti Dagiti nagtaudan iti moderno a liriko a teatro ken ti doktoradona a disertasion, Pakasaritaan iti Opera idiay Europa sakbay ni Lully ken Scarlatti.
Ti immuna a librona ket naipablaak idi 1902, idi isu ket agatwen iti 36. Babaen ti panagipatakderna ti 'teatro dagiti tatttao', nakaited isuna kadagiti nagruna a parawad para iti demokratisasion iti teatro. A kas maysa a humanista, inarakupna dagiti obra dagiti pilosopo iti India ("Panakisarsarita kenni Rabindranath Tagore" ken Mohandas Gandhi). Ni Rolland napigsa a naimpluensian babaen ti Vedanta a pilosopia iti India, a naipangpangruna kadagiti obra ni Swami Vivekananda.[2]


text:
Ti Andorra la Vella (Panangibalikas a Katalan: [ənˈdorə ɫə ˈBeʎə], Panangibalikas a Katalan: [anˈdɔra la ˈBeʎa]) ket ti kapitolio ti Prinsipalidad ti Andorra, ken mabirukan idiay nangato a daya ti located high in the east Pirineos a nagbaetan ti Pransia ken Espania. Daytoy ket nagan pay ti parokia a mangpalikmu iti kapitolio.
Manipud idi 2011, ti siudad ket addaan it populasion iti 22,256, ken ti urbano a lugar, a mairaman ti Escaldes-Engordany ket dagiti pay satelite a purok, ket addaan kadagiti 40,000 nga agtataeng.
Ti kangrunaan nga industria ket ti turismo, urayno ti pagilian ket makagun-od pay ti ganganaet a matgedan manipud kadagiti buis.
Dagiti midia a mainaig iti Andorra la Vella iti Wikimedia Commons
Nagsasabtan: 42°30′00″N 1°30′00″E / 42.50000°N 1.50000°E / 42.50000; 1.50000


text:
Nailian a Parke ti Salikata
Ti Nailian a Parke ti Salikata ket nasalakniban a lugar iti Filipinas a mabirukan idiay ili ti Lumba-Bayabao, Lanao del Sur iti Isla ti Mindanao. Mabirukan daytoy kadagiti bakras ti napuskol a kabakiran ti kabambantayan ti Bantay Ragang (ammo pay a kas ti Kabambantayan Piapayungan), ti parke ket maysa kadagiti innem a nailian a parke iti probinsia ti Lanao del Sur a nairangarang idi 1965.[1] Ti lugar ket nailaslasin babaen dagiti dissuor, baw-ang ti karayan, dagiti nabato a derraas ken napuskol a balawbaw a gumay-at iti kaatiddog ti ginget ti Karayan Gata manipud iti baranggay Salaman aginggana idiay Mapantao idiay asideg ti pagbeddengan ti probinsia iti Cotabato.
Dagiti nagibasaran[urnosen | urnosen ti taudan]
- ^ "Republika Tignay Blng. 4190". Chan Robles. Naala idi 15 Hunio 2012.


text:
Pagsasao a Birjia
Ti pagsasao a Birjia ammo pay a kas Binjhia wenno Bijori, ket ti maysa a pagsasao ti India. Daytoy ket kadawyan a naipagpagarup a pagsasao a Munda nga asideg a kabagian ti pagsasao nga Asuri. Nupay kasta, insingasing ni Anderson,[2] naibatay iti Prasad (1961:314), a ti Birjia (Binjhia) ket mabalin a maysa a pagsasao nga Indo-Aryano, uray no dagiti Birjia ket maysa a tribu iti pagilian ti Asuri. Ti naudi a naibaga ket mairaman ti Asur ken ti Agariya.
Pannakaiwarwaras[urnosen | urnosen ti taudan]
Ti Birjia ket naisasao idiay (Ethnologue):
- Jharkhand: Distrito ti Cowerdaga ken Distrito ti Ranchi
- Laud a Bengal: Distrito ti Darjeeling ken Distrito ti Jalpaiguri
- Madhya Pradesh
- Odisha
Dagiti nagibasaran[urnosen | urnosen ti taudan]
- ^ Birjia iti Ethnologue (Maika-18 nga ed., 2015)
- ^ Anderson, Gregory D.S (ed), The Munda languages. Routledge Language Family Series 3 (2008). New York: Routledge. ISBN 0-415-32890-X, p. 195.


text:
Pagsasao nga Avava
Ti pagsasao nga Avava, ammo pay a kas Katbol wenno Tembimbe-Katbol, ket ti maysa a pagsasao nga Oceaniko a naisasao idiay tengnga a Malekula, Vanuatu.
Dagiti uppat a purok a nagisasao ti Avava ket nagsasaoda idi wenno agsasaoda kadagiti naiduma a dialekto. Naisasao pay laeng ti Timbembe ken Nevaar (Nɨviar). Awanen dagiti dialekto ti Nivat (Nevat) ken Bangasa (Umbrul).
Dagiti nagibasaran[urnosen | urnosen ti taudan]
- Terry Crowley, 2006, The Avava language of central Malakula (Vanuatu)
- ^ Avava iti Ethnologue (Maika-18 nga ed., 2015)
Dagiti akinruar a silpo[urnosen | urnosen ti taudan]
- Nawaya a maserrekan nga arkibo ti PARADISEC kadagiti rekording ti pagsasao nga Avava


text:
NADISENIO KADI?
Ti “Makakita” nga Iskeleton ti Brittle Star
DAYTOY brittle star nga agbibiag iti kadilian ket kabagian ti limalima wenno bituen iti baybay. Addaan iti nakaskasdaaw a salaknib iti rabaw ti bagina. Dayta a paset ti iskeletonna ket napno kadagiti bassiusit a lens nga agserbi a pannakamatana.
Usigem: Idi sinukimat dagiti sientista dagiti skeletal plates ti brittle star, nakitada dagiti “karkarna ti pannakaurnosna a nasedsed a tambukor a kas kalitnaw ti kristal. Tunggal maysa ket napimpino ngem iti buok ti tao,” kuna ti magasin a Natural History. Naaramid dagita a tambukor iti calcium carbonate (calcite). Agserbi dagita kas nangato ti kalidadna a babassiusit a lens a mangipokus iti lawag kadagiti sensitibo iti lawag a nerve nga adda la iti baba dagiti skeletal plates. Maitutop met unay ti sukog dagiti lens tapno nalawag ti makita a ladawan.
Sigun iti chemist a ni Joanna Aizenberg, ti dua ti usarna a shell ti brittle star ket “mangisuro iti napateg a prinsipio: iti biology, masansan nga adu ti pakausaran ti bambanag.”
Gapu iti nasursuro dagiti managsirarak iti abilidad ti brittle star, nakapartuatda iti simple ken nalaka a pamay-an ti panagaramid kadagiti naintar a babassiusit a lens a naaramid iti calcium carbonate. Karaman iti adu a pakausaran dagita ket iti telekomunikasion, a pakaaramatanda a mangyallatiw kadagiti signal ti lawag kadagiti optical fibers.
Ania ti makunam? Babaen kadi iti ebolusion a timmaud ti “makakita” nga iskeleton ti brittle star? Wenno nadisenio dayta?


text:
Kapaut ti lawag ti init
Ti kapaut ti lawag it init wenno or-oras ti lawag ti init ket isu ti klimatolohiko a panangitudo, panagrukod ti kapaut ti lawag ti init iti maited a paset ti panawen (kadawyan, a maysa nga aldaw wenno maysa a tawen) para iti maysa a naited a lokasion ti Daga, kadawyan daytoy a maiyebkas a kas maysa a napipia kadagiti nadumaduma a tawen. Daytoy ket sapasap a panangitudo ti kakuyem ti maysa a lokasion manipud iti insolasion, a mangrukod ti dagup nga enerhia nga ited babaen ti lawag ti init kadagiti naited a paset ti panawen.
Ti kapaut ti lawag ti init ket kadawyan a maiyebkas kadagiti oras iti tungngal maysa a tawen, wenno dagiti (napipia) oras iti tungngal maysa nga aldaw. Ti umuna a naibaga a panagrukod ket ti sapasap a kalawag ti init iti maysa alokasion no maipada kadagiti sabali a luglugar, bayat a ti naud-udi ket angpalubos para iti panangipada ti lawag ti init kadagiti nadumaduma a panawen ti tiempo iti isu met laeng a lokasion.[1] Ti sabali pay a masansan nga inus-usar ti panangrukod ket ti pannakaibagi a porsiento ti nairehistro a kalawag ti kapaut ti lawag ti init ken ti kapaut lawag ti aldaw iti napaliiw a paset ti panawen.
Ti maysa a nangruna nga usar ti datos ti kapaut ti lawag ti init ket ti panangilasin ti klima dagiti sitio, a naipangpangruna kadagiti pagliwliwaan ti salun-at. Daytoy ket mangikeddeng pay ti sikolohiko a pagbanagan ti napigsa a lawag ti solar iti parsua a tao. Daytoy ket maus-usar pay laeng a panangiragpat kadagiti papanan ti turista.[1]
Panangipalawag ken panagrukodUrnosen
Ti alagaden a tawen ket buklen dagiti 8760 nga oras, a nagudua kadagiti 4380 nga oras iti tungngal maysa para iti aldaw ken rabii. Isu a ti teoretiko a kangatuan a bilang dagiti oras ti lawag ti init, para iti gangani nga awan ti ulepna a lokasion a kas dagiti paset ti desierto ti Sahara, ket 4380. NUpay kasta, dagiti mangirehistro nga instrumento ket adda met dagiti praktikal a pagpatinggaan, ken mangpabassit daytoy ti teoretiko a kanagtuan.
Dagiti "naraniag" nga oras ti lawag ti init ket mangirepresenta kadagiti dagup nga oras no ti lawag ti init ket napigpigsa ngem ti naibaga a pagpatingngaan, a kas maigiddiat dagiti oras a "makitkita" . Ti "makitkita" a lawag ti init, kas pagarigan, ket mapasamak iti ileleggak ken ilelennek ti init, ngem saan unay a napigsa a mangparag-o ti sensor. Ti panagrukod ket maaramid babaen dagiti instrumento a tinawtawagan dagiti panangirehistro ti lawag ti init. Para iti naisangayan a panggep ti panangirehistro ti kapaut ti lawag ti init, ti rekorder ti Campbell-Stokes ket isu ti inus-usar, ken daytoy ket agus-usar ti nagtimbukel a sarming ti lente tapno mangipatengnga dagitiraya ti init iti naisangayan a nadaremden a sintas. No ti kapigsa ket labsenna ti naikeddeng a pagpatingngaan, ti sintas ket mauramto. Ti dagup a kaatiddog ti tugot ti uram ket kapada ti bilang dagiti naraniag nga oras .[2] Ti sabali pay a kita ti rekorder ket ti rekorder ti lawag ti init ti Jordan. Dagiti barbaro, nga elektroniko a rekorder ket addaanda iti nataltalinaay a sensitibidad ngem dagiti papael a sintas.
Tapno naitunos ti narukod a datos iti sangalubongan, idi 1962 ti Gunglo ti Sangalubongan a Meteorolohiko (WMO) ket nangipalawag ti naiyalagad a daremdem ti rekorder ti Campbell-Stokes , daytoy ket tinawtawagan iti Ingles iti Interim Reference Sunshine Recorder (IRSR).[1] Idi 2003, ti kapaut ti lawag ti init ket kanungpalan idin a naipalawag a kas ti paset ti panawen iti las-ud ti dagus a panaglabes ti pagpatingngaan a pateg ti irradiansa ti solar iti 120 W/m².[1]
Dagiti nagibasaranUrnosen
- ^ a b c d "8. Panagrukod ti Kapaut ti Lawag ti Init", Alagaden dagiti Meteorolohiko nga Instrumento ken dagiti Pamay-an iti Panagpalplaliiw (PDF), WMO, 2008
- ^ Dagiti panangipalpalawag para kadagiti sabali nga inaldaw nga elemento, Opisina ti Meteorolohia ti Australia


text:
Corbin Bleu
Ni Corbin Bleu Reivers (nayanak idi Pebrero 21, 1989),[2] ammo iti propesion a kas ni Corbin Bleu, ket Amerikano nga aktor, modelo, sumasala, produser ken kumakanta-mannurat ti kanata iti tawid a Hamaikano-Italiano.
Dagiti nagibasaran[urnosen | urnosen ti taudan]
- ^ "Corbin Bleu". Integrated Authority File. Naala idi Abril 9, 2014.
- ^ yochell says. "actor Corbin Bleu in". Relatemag.com. Naala idi Agosto 8, 2011.
Dagiti akinruar a silpo[urnosen | urnosen ti taudan]
Dagiti midia a mainaig ken ni Corbin Bleu iti Wikimedia Commons
Dagiti inadaw a sasao a mainaig ken ni Corbin Bleu iti Wikiquote (iti Ingles)
- Ti opisial a website ni Corbin Bleu
- Corbin Bleu iti Internet Broadway Database (iti Ingles)
- Corbin Bleu iti Internet Movie Database (iti Ingles)
- Corbin Bleu iti Facebook
- Corbin Bleu iti YouTube
- Dagiti obra wenno maipanggep ti Corbin Bleu kadagiti biblioteka (katologo ti WorldCat)


text:
1809
Ti 1869 ket maysa a kadawyan a tawen a nangrugi iti aldaw ti Domingo iti kalendario a Gregoriano.
Paspasamak[urnosen | urnosen ti taudan]
Enero–Marso[urnosen | urnosen ti taudan]
- Marso 4 – Ni James Madison ket sinarunona ni Thomas Jefferson a kas ti Presidente iti Estados Unidos.
Hulio–Septiembre[urnosen | urnosen ti taudan]
Naipasngay[urnosen | urnosen ti taudan]
Enero–Hunio[urnosen | urnosen ti taudan]
- Enero 19 – Edgar Allan Poe, Amerikano a mannurat ken mannaniw (pimmusay 1849)
- Pebrero 12
- Abraham Lincoln, maika-16 a Presidente iti Estados Unidos (pimmusay 1865)
- Charles Darwin, Britaniko a naturalista (pimmusay 1882)
Pimmusay[urnosen | urnosen ti taudan]
Kasilpo iti ruar[urnosen | urnosen ti taudan]
Dagiti midia a mainaig iti 1809 iti Wikimedia Commons


text:
Maika-150 a meridiano laud
Ti 150° a meridiano laud ti Greenwich ket ti linia ti longitud nga umabot manipud iti Amianan nga Ungto iti ballasiw ti Taaw Artiko, Amianan nga Amerika (intero nga iti uneg ti estado ti Alaska), ti Taaw Pasipiko, ti Akin-abagatan a Taaw, ken ti Antartika aginggana iti Abagatan nga Ungto.
Idiay Antartika, ti meridiano ket mangipalawag ti akindaya a patingga ti natunton a teritorio ti Baro a Selanda. Ti daga ti ad-adayo a daya ket saan a tinunton iti ania man a pagilian.
Ti maika-150 a meridiano laud ket mangporma ti nalatak a sirkulo a kakuyogna iti maika-30 a meridiano daya.
Ti Sona ti Oras ti Hawaii-Aleutiano ket naibatay iti natimbeng nga oras ti solar iti daytoy a meridiano
Manipud iti Ungto aginggana iti Ungto[urnosen | urnosen ti taudan]
Mangrugi iti Amianan nga Ungto ken mapan nga agpaabagatan iti Abagatan nga Ungto, ti maika-150 a meridiano laud ket lumabas babaen ti:


text:
Dialektiko
Ti dialektiko ket ti pamay-an ti panagirinnason para iti paganamungan ti di-pagtunosan a daytoy ket sentro idin ti Indiano ken Europeano a pilosopia manipud idi kina-ugma. Ti balikas a dialektiko ket nagtaud idiay taga-ugma a Gresia, ken pinadayegan babaen ni Plato kadagiti Sokratino a dialogo. Ti maipapan ti dialektiko a pamay-an ket maysa a dialogo a nagbaetan ti dua wenno ad-adu a tattao nga agtengtengngel kadagiti naggigiddiat a puntos a panirigan a maipanggep ti maysa a seheto, nga agayat a mangibangon ti kinapudno iti dayta a banag babaen ti dialogo, nga adda kadagiti nairasonanan a di-pagtunosan.[1]
Dagiti nagibasaran[urnosen | urnosen ti taudan]
- ^ Ti Republika (Plato), 348b
Adu pay a mabasbasa[urnosen | urnosen ti taudan]
- McKeon, R. (1954) "Dialektiko ken Politikal a Panunot ken Tignay." Etika 65, BLNG. 1: 1-33.
- Postan, M. (1962) "Pamay-an ken and Dialektiko iti Ekonomiko a Pakasaritaan," Ti Panag-repaso ti Ekonomiko a Pakasaritaan, Blng. 3.
- Biel, R. and Mu-Jeong Kho (2009) "Ti Banag ti Enerhia iti Kaunegan ti Dialektiko nga Arngian iti Regulationist Problematique," Recherches & Régulation Panagi-obobra kadagiti Papel, RR Série ID 2009-1, Association Recherche & Régulation: 1-21.